ועדת העלייה, הקליטה והתפוצות, כנסת 16, פרוטוקול מספר 94, 2004-02-24 10:00

קולט אביטל: אני פותחת את הישיבה בנושא: אנשי צד"ל.

קולט אביטל: כפי שאתם יודעים, זו לא הישיבה הראשונה שאנו מקיימים בעניין הזה, בגלל שבעצם הממשלה החליטה בזמנו שנושא צד"ל עובר למשרד הקליטה.

קולט אביטל: בדרך הזו אנו גם מטפלים בנושא.

קולט אביטל: בעניין זה היו, קודם כל, החלטות הממשלה מנובמבר 2001, ואחר כך היו המלצות של יוסי פלד שהתקבלו, עד כמה שזכור לי, ע"י הממשלה בינואר 2003.

קולט אביטל: ההצעות, הדו"ח או ההמלצות של האלוף יוסי פלד נעשו לאחר בדיקה מעמיקה של הנושא וגם בתיאום עם אנשי צד"ל עצמם ועל דעתם.

קולט אביטל: אחרי שהתקבלו ההחלטות, כמה מאיתנו הלכו גם למשרד ראש הממשלה וניסו לבדוק מה עלה בהחלטות ומה בעצם מיושם ומה - לא.

קולט אביטל: לצערי, אנו נאלצים להתכנס הבוקר, משום שחלק מאותן ההחלטות לא מיושמות.

קולט אביטל: אולי נפתח את הישיבה בכך שנבקש מאלוף (במיל') יוסי פלד לדבר בקצרה על מה היו המלצותיו ועל המעקב שנעשה אחרי מילוי ההמלצות.

קולט אביטל: היינו אמורים לשבת כאן הבוקר גם עם מנכ"ל משרד ראש הממשלה, שברגע האחרון הודיע שהוא לא יוכל להגיע.

קולט אביטל: לשמחתנו, נמצאת איתנו מנכ"ל משרד הקליטה, וודאי נשמע ממנה מה קורה ברמה שלה.

12957: אני מרגיש קצת לא נוח, כי כשהוזמנתי לדיון הזה, קיבלתי נייר שאם אינני טועה עומדת מאחוריו עמותת "ידיד".

12957: אני אומר לכם כבר מהתחלה, שכל מה שימליצו לתת יותר לצד"ל ממה שהממשלה החליטה - אני בעד.

12957: חלק מהדברים שמופיעים בנייר לא קשורים להחלטת הממשלה והממשלה לא החליטה, אבל אם תצליחו לגרום לזה שהממשלה תיתן לכל חייל צד"ל פנסיה של אלוף במילואים, אשמח.

12957: יש לעשות הפרדה, כי כשבאים לדון עם הממשלה צריך לדעת מה הממשלה החליטה ומה - לא.

קולט אביטל: לכן, אנו פונים אליך ראשון.

12957: זה לא אני אלא קבוצת אנשים שמטפלת בזה.

12957: אני יושב-ראש ועדת ההיגוי ויש אנשים של משרד הקליטה שטיפלו בזה.

12957: לצערי הרב, היה שם איש בשם שלמה חסן שרצו משום מה להפסיק את עבודתו בגלל חוסר תקציב.

12957: אני חושב שעשו שם שגיאה גדולה, והשאירו אנשים שלא מתאימים לטפל בצד"ל, וזאת מטעמים פוליטיים, ואני מרשה לעצמי לומר זאת.

12957: זה חבל.

12957: ניסיתי ולא הצלחתי.

12957: כמו כן, יש את המינהלת שמטפלת באנשים.

12957: אזכיר שהיתה החלטה לפצל את צד"ל לשתי קבוצות.

12957: אני חושב עד היום שזה רע, אך זו עובדה.

12957: קבוצה אחת מטופלת ע"י משרד הקליטה, וקבוצה שניה - ע"י מינהלת הסיוע של השירות.

12957: לפני שמונה חודשים, לאחר מאבקים רבים, הצלחנו לגרום לזה שהממשלה תאמץ את מרבית ההמלצות שהמלצתי, ואגיד, בגדול, במה מדובר.

12957: לפני שמונה חודשים היינו קרובים מאד לקבל החלטה, וזה היה בעיקר בלחץ משרד האוצר מהסיבות ומהמצוקות שבהן הוא נמצא - עכשיו, אינני מותח ביקורת, אלא נותן לכם נתונים כמו שהם - והיינו קרובים לסיטואציה שאנשי צד"ל שאחרי שלוש שנים של שהייה בארץ הם הופכים להיות ככל אזרח במדינת ישראל וכל אחד לנפשו.

12957: לשמחתי הרבה, הצלחנו למנוע את הדבר הזה.

12957: בגדול - ולא בפרטי פרטים, אלא אם תשאלו - ההחלטה אמרה שמיום קבלת ההחלטה אנשי צד"ל ימשיכו לקבל סיוע עוד שלוש שנים, וזה לא מעט זמן.

קולט אביטל: האם אנו מדברים על 2006?

12957: נכון.

12957: זה אומר בתחום של שכר דירה, דמי קיום וכל מה שקשור בזה.

12957: בתוך זה נוספו עוד כמה דברים שחלקם מומשו וחלקם לא מומשו.

12957: למשל, מה שהיה מאד חשוב לי הוא תחום העבודה.

12957: אם אנו רוצים להפוך אותם לאנשים ככל האזרחים שיוכלו לעמוד בכוחות עצמם, אחד הדברים היותר חשובים הוא הפרנסה.

12957: בתחום הפרנסה היו שתי החלטות: אחת מומשה, והשניה לא מומשה.

קולט אביטל: האם מדובר בהכשרה מקצועית?

12957: אומר מה כן מומש: ביקשתי, וגם זה היה מאבק גדול מאד, שמעבר לשכר שכל אדם ירויח, כדי לעודד אותם לעבוד, לתקופה הזו של שלוש השנים הם יקבלו עידוד שכר עבודה.

12957: בשנה הראשונה זה 1,500 שקל, כשרציתי 2,000 שקל והתפשרתי על 1,500.

12957: אחרי זה 2,000 שקל.

12957: לדעתי, זו החלטה חשובה מאד.

12957: ההחלטה השניה שלא מומשה: כדי להביאם להיות עצמאים ושיוכלו להתקיים כאנשים לכל דבר, צריך שהמדינה תדאג להם להכשרה מקצועית.

12957: בנוסף, ביקשתי מאד שכדי לפתור את מרבית בעיות התעסוקה, חברות ממשלתיות יתנו עדיפות לאנשי צד"ל לעבוד.

12957: אני יכול להגיד, שהיחידי שאני יכול להצביע עליו בצורה מאד חיובית זו חברת החשמל.

12957: כיום, חברת החשמל מחזיקה קרוב ל-30 עובדים.

יורי שטרן: גם משרד התחבורה.

12957: שם זה בודדים.

רן מלמד: משרד התחבורה הבטיח לשלבם כמאבטחים, והוא לא משלב.

רן מלמד: יש מעט.

12957: בגדול, בהחלטת הממשלה יש שלוש נקודות חשובות: ראשית - להמשיך לשלם להם שכר-דירה, שנית - לשלם למי שעובד עידוד שכר עבודה, שלישית - נכי צד"ל יהיו מטופלים ע"י אגף השיקום במשרד הביטחון.

12957: דרך אגב, כתוב פה בנייר שהמלצתי תהיה ששיקום נכי צד"ל יהיה ללא רכב, וזה לא נכון.

12957: כשהגעתי למשרד הביטחון, התחיל איתי ויכוח האם הרכב שהם יקבלו יהיה של 2,000 סמ"ק או 1,600 סמ"ק, ואמרתי: "אין ויכוח.

12957: 1,600 סמ"ק".

12957: אפילו לא היה שווה להוציא על זה אנרגיה.

רן מלמד: הבעיה לגבי הרכב היא עם ביטוח לאומי ולא מול משרד התחבורה, כי מי שמקבל אבטחת הכנסה לא יכול להחזיק רכב.

12957: בגדול, זו החלטת הממשלה.

12957: אם אתם שואלים אותי מהי הבעיה המרכזית בהחלטות הממשלה או באי-מימוש החלטות הממשלה, אומר שזה בעיקר כל נושא ההכשרה המקצועית שיש לו השלכה על יכולת העבודה.

12957: אנשי צד"ל כל הזמן שואלים אותי מה יהיה בעוד שלוש שנים: "איננו יודעים מה יהיה איתנו בעוד שלוש שנים", ואמרתי להם: "חברים, החלטת הממשלה אומרת שבעוד שלוש שנים כל אחד יהיה לנפשו".

12957: יש פה הרבה מאד פרטים בנושא קבלת אזרחות או תושב קבע.

12957: הם היו צריכים לקבל קודם כל את תושב קבע לפני אזרחות, והיו צריכים לשלם 600 שקל על כל ראש במשפחה.

12957: הלכתי לשר הפנים, וברוך ה' הוא שיתף איתנו פעולה וביטלו את הדבר הזה.

12957: בעיניי, הבעיה המרכזית היום היא כל נושא התעסוקה.

12957: יש פה הרבה מאד דרישות שלהם להכיר בהם כפנסיונרים של צה"ל.

12957: בבקשה, אני בעד ושהממשלה תחליט.

12957: אני מתייחס להחלטות הממשלה ואומר מה קויים ומה - לא.

12957: הדבר המרכזי שלא קויים בהחלטות הממשלה הוא נושא ההכשרה המקצועית, התעסוקה והעסקתם בחברות ממשלתיות.

12957: לדעתי, זה לב הבעיה.

קולט אביטל: אעביר את רשות הדיבור לחבר-הכנסת שטרן שצריך לנהל ישיבת ועדה אחרת.

12957: יושבים פה אנשי מינהלת השיקום: חיים זהבי.

12957: ראש המינהלת לא הצליח להגיע.

12957: כמו כן, נמצאים כאן .

12957: הוא לא ראש המינהלת.

12957: ראש המינהלת לא הצליח להגיע.

12957: יש פה ממשרד הקליטה.

קולט אביטל: נמצאת כאן מנכ"ל המשרד לקליטת עליה ואנשים אחרים.

קולט אביטל: גבירתי המנכ"לית, אנו יוצאים מהנחה משותפת שאנו חייבים חוב מוסרי לאנשים האלה.

קולט אביטל: ככל שנקל עליהם ונאפשר להם להיקלט כאן, לעבוד בכבוד ולהתפרנס בכבוד, כך ייטב להם ולכל החברה הישראלית.

קולט אביטל: לכן, אנו עורכים מעקב צמוד אחרי הנושא הזה, כדי לראות איך אנו מתקדמים.

קולט אביטל: נשמח לשמוע ממך איך את רואה את התמונה.

מירלה גל: תחילה, ברצוני להתחבר לדברייך.

מירלה גל: לא אכנס לסקירה הסטורית, כולם כאן מכירים את ההסטוריה, ואין ספק שמדינת ישראל חבה חוב מוסרי לאנשי צד"ל.

מירלה גל: לדעתי, התקבלו בממשלה החלטות בהחלט נכונות.

מירלה גל: נכון שהיתה ועדה של יוסי פלד שהמליץ יותר המלצות ממה שהתקבלו, אבל זה טבעם של דברים; חלק מההמלצות התקבלו, וחלקן - לא.

מירלה גל: באשר להחלטות שהתקבלו, לפחות אלה לגבי אלה שנוגעות למשרד הקליטה, משרד הקליטה מממש את ההחלטות אחת לאחת אם זה בנושא תעסוקה או בנושא דיור.

מירלה גל: אנו פועלים על-פי החלטת הממשלה מהרגע שהיא התקבלה, כולל נושא הכשרות.

מירלה גל: נכון לשנת 2003 אנו כן נתנו הכשרות לאנשי צד"ל.

קולט אביטל: האם אפשר לקבל פירוט?

קולט אביטל: כמה אנשים?

קולט אביטל: אלו קורסים והשמות?

מירלה גל: אפשר יהיה לקבל יותר פרטים בהמשך.

מירלה גל: אלוף יוסי פלד אמר, בצדק, שהתקבלה החלטה, ויש כאלה שאוהבים אותה ויש כאלה שפחות אוהבים אותה, לבצע הפרדה בקרב אוכלוסיית צד"ל: חלק מטופלים ע"י מנב"ס (מנהלה ביטחונית לסיוע) וחלק - על-ידינו.

מירלה גל: אני שבה ואומרת שבכל הנוגע למשרד הקליטה אנו מממשים את החלטות הממשלה.

מירלה גל: אני נוטה להאמין שגם מנב"ס ממלא את חלקו לפחות מתוך היכרותי עם הגוף שאליו מנב"ס שייך.

מירלה גל: אני חייבת להתייחס לדברי יוסי פלד באשר לאנשים שעוסקים היום בצד"ל.

מירלה גל: היתה החלטה שדיברה על כך שמינהלת צד"ל תחדל להתקיים בסוף 2003.

מירלה גל: החלטה זו התקבלה בעבר, והיה איזה שהוא דירוג של צמצום המינהלת, ומדי X חודשים נאלצנו לצמצם את המינהלת במספר עובדים.

מירלה גל: בסיכומו של דבר, ההחלטה היתה שבסוף 2003 המינהלת נסגרת ומשרד הקליטה אמור לטפל באנשי צד"ל באמצעות כוח-האדם שלו.

מירלה גל: פנינו לאוצר והבהרנו לו שלפחות ברמת הדיבור היומיומית לאנשי משרד הקליטה, רכזי משרד הקליטה, אין את היכולת ליצור את הקשר - אפילו אם מדברים על השפה - מול אנשי צד"ל.

מירלה גל: לפיכך, האוצר הסכים ללכת לקראתנו ואישר לנו מספר מצומצם של רכזים דוברי השפה הערבית, כדי שימשיכו בטיפול מול אנשי צד"ל שבתחום אחריותנו.

מירלה גל: לא אושר לנו להמשיך ולהחזיק את המינהלת.

מירלה גל: נקבע שכל הטיפול הלוגיסטי, שאיננו קשור לדיבור היומיומי עם האנשים, ייעשה ע"י אנשי משרד הקליטה.

מירלה גל: משרד הקליטה נערך ולקח את האדם הכי טוב שהוא מצא, אלוף-משנה (במיל') עמרי אינגבר, שיש לו גם מהעבר קשר עם אוכלוסיית צד"ל ועם יק"ל.

יורי שטרן: האם זה בנוסף לנושא מדענים עולים?

מירלה גל: זה בנוסף לנושא מדענים עולים.

מירלה גל: לדעתי, מצאנו פתרון טוב יוצא מן הכלל, על מנת שיהיה מי שירכז את הטיפול באנשי צד"ל.

מירלה גל: אנשים נוספים שטיפלו במשרד: נמצא כאן עוד עובדי משרד הקליטה: שאול גובנבר, וחביב קצב שאחראי על תחום הדיור.

מירלה גל: בסך-הכל, לדעתי, על אף שהמינהלת נסגרה, האנשים שנשארו שם הם אותם אנשים שהיו בעבר, ולא היה כאן שום שיקול פוליטי כזה או אחר.

מירלה גל: אלוף (במיל') יוסי פלד, צר לי שאתה מרמז על כך, משום שלא כך הדברים.

מירלה גל: האנשים הם בדיוק אותם האנשים, ולא גוייס כוח-אדם חדש.

מירלה גל: אלה אותם אנשים שעבדו במהלך שלוש השנים האחרונות - לא כולם וחלק נאלץ ללכת על-פי החלטת הממשלה שקבעה שב-31 בדצמבר המינהלת תיסגר.

מירלה גל: לדעתי, משרד הקליטה נערך בצורה טובה יוצאת מן הכלל כדי להמשיך ולטפל באנשי צד"ל.

מירלה גל: יש לנו את כל הכוונות לעשות כמיטב יכולתנו.

מירלה גל: יש גם דברים שניקח על עצמנו מתוך תקציבים של המשרד.

מירלה גל: אני יכולה לומר, שמבחינתי, תיקצוב צד"ל עדיין בעייתי.

קולט אביטל: עד כמה שאני זוכרת, אין תיקצוב.

מירלה גל: לא.

מירלה גל: אנו מנסים להשיג תקציבים נוספים.

מירלה גל: אנו מתוקצבים בנושא הדיור.

דובר: לא.

דובר: דיור זה דרך משרד השיכון.

מירלה גל: אני יודעת, אבל זה לא חשוב.

מירלה גל: נושא הדיור מתוקצב, ונושא עידוד תעסוקה מתוקצב.

מירלה גל: דברים אחרים, שאנו נדרשים לתת או שהיינו רוצים לתת, בחלקם עדיין לא מתוקצבים.

מירלה גל: אני מקווה, שנגיע לאיזה שהן הסכמות עם האוצר, ולא - נעשה כמיטב יכולתנו, מתוך תקציב משרד הקליטה שנועד לעולים חדשים, להכניס גם את אוכלוסיית צד"ל; אם זה באולפנים - נכניס אותם לאולפנים שאנו מקיימים עבור עולים חדשים.

מירלה גל: יכול להיות, שזו תהיה מסגרת אחרת.

מירלה גל: יורי שטרן: למה זה נאמר בלשון עתיד?

מירלה גל: לא.

מירלה גל: חלק מהדברים כבר נעשו.

מירלה גל: למרות שהתקציב צומצם, אם אתה שואל אותי - אמשיך לתת להם אולפנים גם אם אין לי תקציב שמיועד לזה.

מירלה גל: אמשיך לתת להם באותם תחומים שאני יכולה לשלבם במסגרת הכוללת של הטיפולים של משרד הקליטה, אנו נשלב אותם.

מירלה גל: כך שאינני רואה בעיה, ואינני רואה למה הטענה שמשרד הקליטה או גופים אחרים לא עומדים בהחלטות הממשלה.

מירלה גל: אנו עומדים בהחלטות הממשלה, ואנו נמשיך לעמוד בהן.

יורי שטרן: תודה וכל הכבוד ליושבת-ראש הוועדה על כך שהיא ממשיכה לטפל בנושא הזה, שנראה כאילו נשכח למרות שהפצע נשאר פתוח.

יורי שטרן: לדעתי, כל אלה שכאבו את הכאבים האלה ממשיכים להרגיש רע מאד.

יורי שטרן: בחלק מהדברים זה כמו בסרט החוזר.

יורי שטרן: למשל, אמר אלוף (במיל') יוסי פלד שהוא המליץ המלצות על טיפול בנכי צד"ל.

יורי שטרן: היה כבר סיכום, ובהיותי סגן השר במשרד ראש הממשלה קבעתי עם משרד הביטחון ומשרד האוצר, אחרי שבועות ממושכים מאד, שאכן נכי צד"ל יטופלו, ופרט לסעיפים קטנים מאד כל מערכת נכי צה"ל תכלול גם את נכי צד"ל.

יורי שטרן: היוצאים מן הכלל שם היו: עניין של הלוואות, חובות מהעבר - דברים שאינם רלוונטיים למצבם.

יורי שטרן: אחר כך היה צריך יוסי פלד להמליץ על זה פעם שניה.

12957: לא.

12957: הם מטופלים.

יורי שטרן: חלק גדול מהדברים בספטמבר 2001 נקבעו כהחלטות הממשלה.

יורי שטרן: משרד הפנים היה אמור להתחיל בתהליך מתן מעמד תושב ואחר כך מתן אזרחות.

יורי שטרן: לא הגענו לאזרחות, גם היום, ברוב רובם של המקרים.

קולט אביטל: האם בענייני האזרחות אתה מטפל בזה דרך הוועדה שלך?

יורי שטרן: כן.

יורי שטרן: עכשיו, אני מחזיר זאת שוב.

יורי שטרן: זה טורפד.

יורי שטרן: היתה גם ההפסקה בסיוע.

יורי שטרן: עצם החשיבה של אנשי האוצר, שחשבו שתוך כך וכך חודשים אנשים אלה יהיו כשאר האזרחים, היתה דבר חסר בסיס מלכתחילה ובעקרון הייתי אומר שזה: נפשע.

קולט אביטל: האם למישהו יש איזו שהיא סטטיסטיקה כמה מתוך הקבוצה הזאת מועסקים כרגע?

עמרי אינגבר: יש לנו את הסטטיסטיקה שלנו.

עמרי אינגבר: בסך-הכל, בטיפולנו יש 1,572 איש שהם 467 משפחות.

עמרי אינגבר: מתוכן משפחות אלה 330 עובדים.

עמרי אינגבר: 285 משפחות קיבלנו מאיתנו מענק בחודש ינואר: מענק עידוד תעסוקה.

עמרי אינגבר: דובר: 295.

יורי שטרן: השאלה היא גם איך עובדים.

עמרי אינגבר: נכון.

עמרי אינגבר: יכול להיות ששניים עובדים, אבל רק אחד מקבל מענק תעסוקה.

עמרי אינגבר: יש 55 משפחות שמקבלות קיצבת אבטחת הכנסה, 40 משפחות שמקבלות קיצבת נכות של משרד הביטחון ו-25 משפחות שמקבלות קיצבת זקנה ושאירים.

עמרי אינגבר: כמו כן, יש 12 משפחות שמקבלות קיצבת נכות של ביטוח לאומי, וכאן כנראה הבעיה כי מי שהלך למסלול של ביטוח לאומי מקבל מעט כי זה מה שביטוח לאומי נותן לכל אזרח במדינת ישראל - 1,000-1,200 שקל - והוא לא יכול לעבוד.

עמרי אינגבר: אם הוא עובד, הוא מפסיק לקבל זאת.

עמרי אינגבר: זה חלק מהבעיה.

עמרי אינגבר: אין לנו דיווח על חמש משפחות.

12957: תזכרו שזו קבוצה אחת, ולא מדובר בכולם.

קולט אביטל: בכוונה אנו עושים הפרדה.

קולט אביטל: תחילה, אנו מטפלים בקבוצה שנמצאת בטיפול משרד הקליטה.

יורי שטרן: עצם העובדה שהרשינו לעצמנו את חזרתם המאסיבית של אנשי צד"ל ללבנון, כולל אלה שלא היה כדאי להם לחזור ושרצו להישאר פה, זו בושה וחרפה לנו.

יורי שטרן: בסטטיסטיקה נראה כאילו אנו פתרנו חלק מהבעיה.

יורי שטרן: לא פתרנו, אלא גרמנו לכך שהם חזרו למקום עויין.

יורי שטרן: חלק משתף שם פעולה, וחלק נענש.

יורי שטרן: בכל מקרה, איבדנו שותפים לנשק ובגדנו בהם.

יורי שטרן: לגבי אלה שנשארו, הסטטיסטיקה הזאת לגבי עבודה היא מטעה מאד, לא מבחינת הנתונים שכן אלה נתונים של אנשים עובדים אבל השאלה היא איך הם עובדים.

יורי שטרן: אנשים שהיה להם כבוד, שהיו לוחמים שהיו שם בעלי נכסים ובעלי בתים וחוות, הפכו לפועלים שחורים.

יורי שטרן: מדובר פה במספר מאד מצומצם של אנשים.

יורי שטרן: העליה הצטמצמה בכשליש ב-2003 לעומת השנה הקודמת.

קולט אביטל: אתה מנסה להגיד שאפשר להפנות משאבים מתוך התקציב.

יורי שטרן: כן.

יורי שטרן: אם אנו באמת נראה את האנשים האלה, מבחינת צרכי ההכשרה המקצועית, עידוד היזמות העסקית, לימוד עברית, כקבוצת עולים בעדיפות גבוהה, לצורך העניין, אני חושב שיש למשרד הקליטה משאבים שהתפנו.

קולט אביטל: לצערנו.

יורי שטרן: הם לא התפנו, אלא פשוט תְחַשבו אותם- - -

מירלה גל: חבר-הכנסת שטרן, סליחה, אך מי כמוך יודע שטיפול משרד הקליטה בעולים איננו רק בשנת הגעתם.

מירלה גל: זה נכון שמספר העולים השנה קטן, ויחד עם זאת גם התקציב קטן במהלך השנים 2003 ו-2004 ואין למשרד הקליטה עודף תקציב לטיפול בעולים החדשים.

מירלה גל: אתה יושב כאן במספיק ועדות בהן אתה דופק על השולחן ומבקש להקצות עוד כספים למשרד הקליטה, כולל בתחום שעליו אחראי עמרי אינגבר.

מירלה גל: חברים, אין עודפי תקציב.

מירלה גל: יחד עם זאת, אני אומרת שמתוך משאבי משרד הקליטה אנו כן נותנים וניתן גם לאוכלוסיית צד"ל.

יורי שטרן: מירלה גל, כשמדובר ב-400 ומשהו משקי-בית וראשי משפחות - אפשר לתת להם שיעורי עברית בהיקפים מוגדלים ותכניות הכשרה ולתת להם סיוע מהקרן ליזמות העסקית.

קולט אביטל: מקבלים.

קולט אביטל: רשאים - מקבלים.

יורי שטרן: הייתי זה שהאמין במשרד הקליטה, וקיבלתי על זה ביקורת מאנשי צד"ל.

יורי שטרן: אני עדיין חושב שאתם המשרד היחידי שיש לו את כל השירותים הנדרשים לטיפול באנשים שמטרתם לכמה השנים הבאות לפחות ואולי לנצח גם להתיישב פה.

יורי שטרן: אין משרד אחר שיש לו שירותי תעסוקה, מי שמטפל בתחום הדיור, שירותים סוציאליים וכו'.

יורי שטרן: לכן, לדעתי, במסגרת מכלול האמצעים שיש לכם בתכנית הנכונה אפשר להתמודד עם רוב הבעיות האלה.

יורי שטרן: אם חסרים סכומים קטנים יחסית, כי בתחומים האלה הסכומים קטנים: לימודי עברית, הכשרה מקצועית - אלה לא דברים שעולים הרבה כסף.

קולט אביטל: שמענו פה התחייבות שכך או אחרת, נושא א' ונושא ב' מכוסים ומה שיהיה חסר - המשרד ימצא.

יורי שטרן: זו לא ביקורת.

יורי שטרן: זו המלצה לאגם את המשאבים האלה ולראות איפה יש לשים את הדגש, על אלו מקצועות ועל אלו מסלולים ביזמות העסקית.

יורי שטרן: פותחים מסעדות ודברים.

עמרי אינגבר: שלושה קיבלו הלוואות.

עמרי אינגבר: כמי שאמון על נושא היזמות וכמי שהקים את עמותת יזמים עולים, אתה יודע שגם עולים לא מקבלים כך הלוואה.

עמרי אינגבר: כדי לקבל הלוואה, צריך לעשות תכנית עסקית, צריך להביא ערבים וצריך להסכים לתנאים.

עמרי אינגבר: יש את את כל הפרוצדורות האלה.

קולט אביטל: חבר-הכנסת שטרן, אני מציעה שבכל זאת נשמע קצת, כי אני מתמצאת פחות ממך.

קולט אביטל: הייתי רוצה לשמוע אלו הכשרות אורגנו עד עכשיו ובאלו תחומים אנשים עובדים.

יורי שטרן: ראשית, אינני יודע אם עשיתם סקר לגבי הפוטנציאל התעסוקתי והעיסקי של האוכלוסיה.

יורי שטרן: זו לא אוכלוסיה גדולה, ואפשר לסקור אותה במלואה, ואז גם לקבל המלצות לא סטנדרטיות לגבי קורסי הכשרה קיימים אלא לגבי מה שבאמת יכול לפתח את הפוטנציאל שלהם.

יורי שטרן: שנית, אנו שוב צריכים לבקש מהממשלה ליזום החלטה.

יורי שטרן: בכל זאת, לדעתי, אתם הגורם המתאם היחידי בפועל.

מירלה גל: מדובר על אוכלוסיה שלנו.

יורי שטרן: היות והיא הרוב, אתם יכולים גם לייצג את כולם מול הממשלה.

קולט אביטל: מה אתה אומר לבקש?

עמרי אינגבר: 55 משפחות לא עובדות, וזה הכל.

יורי שטרן: לא.

יורי שטרן: אני מדבר על משהו אחר.

יורי שטרן: צריך לקבל, כהחלטת ממשלה, מיכסות כאלה של קליטת אנשי צד"ל במערכות - לאו דווקא במשרד עצמו אלא במערכות הקשורות לו, כלומר במערכות הממשלתיות ובכל הגופים הסמוכים והמבוקרים ע"י משרד זה או אחר.

יורי שטרן: על איזה מספר אנשים אנו מדברים?

יורי שטרן: צריך קצת מחשבה, וצריך להעביר זאת בממשלה.

יורי שטרן: אינני חושב שתהיה בעיה.

יורי שטרן: אנו יכולים באמת להזיז זאת.

יורי שטרן: הדבר האחרון הוא דבר שמלכתחילה היה בצל והוא עדיין לא מטופל כמו שצריך, ומדובר באותם הלבנונים שלא באו כפליטי צד"ל אלא אזרחים שונים שעבדו פה בארץ.

יורי שטרן: מצבם בפועל לא שונה ממצב אלה שהיו במינהל או בצבא, וגם הם לא יכולים לחזור ללבנון.

יורי שטרן: בנוסף, חלק מהם חי בארץ הרבה יותר שנים.

יורי שטרן: אין להם מעמד.

יורי שטרן: כבר התקבלה החלטה במשרד הפנים לגרשם, וזה דבר שטני.

יורי שטרן: אמרו: "זהו, נגמרה התקופה שאז הממשלה החליטה שיש להם היתר".

דובר: מה החלטנו עכשיו בשביל חיילי צד"ל?

קולט אביטל: תכף נדבר על זה.

קולט אביטל: אני מבקשת לשמוע אחד מכם.

סולימאן נחלה: אני סולימאן נחלה מאנשי צד"ל.

סולימאן נחלה: גברת קולט אביטל, היה לנו מזל, כי כל הזמן שומעים שאת מתייחסת ושמשתדלים וכו'.

סולימאן נחלה: תודה רבה.

סולימאן נחלה: את האלוף (במיל') יוסי פלד מכירים מזמן, וכן את חבר-הכנסת איוב קרא.

סולימאן נחלה: לעניין ההפרדה, מההחלטה הראשונה התנגדנו ואמרנו שזה לא FAIR.

סולימאן נחלה: עם כל הכבוד לעולה חדש, איננו עולים חדשים.

סולימאן נחלה: אין שחור ולבן בחיים, ואנו או לבן או שחור.

סולימאן נחלה: לא יכולים להיות שני צבעים באותו גוף.

סולימאן נחלה: היו הרבה החלטות, וכל החלטה היתה משהו אחר.

סולימאן נחלה: החלטה ראשונה מספר 720 היתה לגבי הפרדת אנשי צד"ל.

סולימאן נחלה: את רוב משפחות אנשי צד"ל נתנו למשרד הקליטה, כלומר למשהו שנקרא: עולה חדש.

סולימאן נחלה: התנגדנו לזה מהתחלה ואמרנו שזה לא FAIR.

סולימאן נחלה: אנו גוף אחד, ונהיה גוף אחד.

סולימאן נחלה: לא יכול להיות שאחי יהיה במקום אחד, ואני - במקום אחר.

סולימאן נחלה: עם כל הכבוד לכל התכנית, שמענו עכשיו הרבה.

סולימאן נחלה: כל אחד שומע מה אומרים עכשיו כאילו אין בעיה לאנשי צד"ל.

סולימאן נחלה: אנשי צד"ל בכל דבר, קטן או גדול, יש להם בעיות.

סולימאן נחלה: יש להם בעיה רצינית.

סולימאן נחלה: אפילו מבחינת השפה, עד עכשיו איננו יודעים לדבר.

סולימאן נחלה: לגבי רכבים, שום דבר.

סולימאן נחלה: פתחו משרדים רק לתפקיד, רק כדי שיקבלו משכורת, ולאנשי צד"ל אין.

סולימאן נחלה: נכון שיש כסף בסוף החודש, כמו שאמר האלוף; יש 1,500 שקל ואני עובד, ויש שכר דירה, ואינני יודע בדיוק כי לא חתמתי על ההסכמים האלה.

סולימאן נחלה: בגלל ההחלטה החדשה של האלוף, אפילו הכסף הרטרואקטיבי לאנשים, להרבה משפחות שלא חתמו בהתחלה, אמרו: "אין כסף.

סולימאן נחלה: עונש.

סולימאן נחלה: עונש לטרוריסט.

סולימאן נחלה: צד"ל - טרוריסט.

סולימאן נחלה: הם חייבים לקבל עונש".

סולימאן נחלה: יש עכשיו בבית-המשפט הרבה תיקים נגד אנשי צד"ל בגלל שלא שילמו שכר דירה.

קולט אביטל: אני מבינה שחלק גדול מהבעיה נבע מזה שביקשו מכם לחתום על איזה שהוא נייר, וסירבתם.

קולט אביטל: כדי שנבין, האם אתה יכול להסביר מדוע לא רציתם לחתום?

סולימאן נחלה: בהתחלה, היתה ההפרדה והתנגדנו.

סולימאן נחלה: לא ידענו מה זה עולה חדש, לאן זה שייך וכו'.

סולימאן נחלה: אנו לא יודעים את זה בכלל.

סולימאן נחלה: אבל, בהתחלה, רוב אנשי צד"ל התנגדו ואמרו: "אנו לא מסכימים כי זה לא FAIR.

סולימאן נחלה: כולנו היינו בגוף אחד, בצבא אחד, ולא יכול להיות שיהיה למישהו טיפול במקום אחד ולמישהו אחר יהיה טיפול במקום אחר".

סולימאן נחלה: זהו הבסיס לדברים.

קולט אביטל: בגלל זה לא חתמתם.

סולימאן נחלה: בגלל הביורוקרטיה ובגלל זה וזה, היתה מלחמה דמוקרטית.

12957: לצורך ההסטוריה- - -

סולמאן נחלה: לא, לא צריך תיאור הסטורי.

סולמאן נחלה: אני רק עובר על כמה נקודות.

קולט אביטל: סולימאן נחלה, הדבר היחידי שאיננו יכולים לעשות הוא להחזיר את הגלגל אחורה.

קולט אביטל: התקבלו החלטות.

קולט אביטל: אנו פה, כדי לנסות לראות איך אנו מצליחים לפתור זאת.

סולימאן נחלה: לא.

סולימאן נחלה: אני מדבר על מה שהבטיח אלוף.

סולימאן נחלה: אני שמעתי, שאתה אמרת שאתה ממליץ שכולם יקבלו את הכסף שלהם רטרואקטיבית.

12957: אני איתך, ואינני מייצג את הממשלה.

12957: תאמין לי שאני אומר: "ואללה, חמש שנים.

12957: מה עשיתי רע?

12957: אולי כבר הגיע הזמן שמישהו אחר יתחיל לטפל בצד"ל".

12957: אני רוצה להגיד לך משהו על העניין הזה.

12957: קודם כל, יש בעיה של שפה, כך שכשאני אומר שאני ממליץ לממשלה מבחינת סולימאן, בצדק ולא לגנותו, הוא מבין שזו הבטחה.

12957: אגיד לך מהי הבעיה בצורה הברורה ביותר.

12957: אני אומר זאת להם, כי אתם מכירים זאת.

12957: יש כל כך הרבה יהודים טובים, שחלקם יהודים טובים וחלקם "טובים", שכל אחד החליט שהוא מתערב בטיפול בצד"ל.

12957: באו לאנשי צד"ל ואמרו להם: "אל תחתמו על ביטוח חיים" ו"נלך לבג"ץ".

סולימאן נחלה: סליחה.

סולימאן נחלה: אדוני, לא.

סולימאן נחלה: אם לא מגיע לי - אינני רוצה שום דבר.

סולימאן נחלה: אדוני האלוף, זה לא נכון.

12957: סולימאן, תן לי בבקשה לדבר.

12957: למה אתה כך?

12957: אני איתך ולא נגדך.

סולימאן נחלה: אני יודע שאתה איתי.

12957: אם כך, שב בשקט.

12957: כשהיינו בצבא, לא היית כך קופץ באמצע דבריי.

סולימאן נחלה: פה זו דמוקרטיה.

קולט אביטל: בכנסת יש כללים אחרים.

12957: אני איתכם ולא נגדכם.

סולימאן נחלה: אני יודע.

12957: באו חלק מהיהודים הטובים--

קולט אביטל: --ואמרו: "אל תחתמו".

12957: דרך אגב, חלקם כבר אינם והם כבר לא מתעסקים עם צד"ל.

12957: הם באו והלכו.

12957: הם אמרו לצד"לניקים: "אל תחתמו".

12957: 170 משפחות הגישו בג"ץ.

12957: משרד ראש הממשלה אמר: "בג"ץ?

12957: לא מטפלים בכלום, כל זמן שיש בג"ץ".

12957: אינני אומר מי צודק ומי לא, אלא מציג את התמונה כפי שהיתה.

12957: הגיעו לבג"ץ, וזה גילגל אותם, לצערי הרב, מכל המדרגות, ונוצר פער של 7-8 חודשים לגבי אותם אנשים שסירבו לחתום.

12957: על-פי חוקי מדינת ישראל אי-אפשר לקבל כסף מהביטוח הלאומי- - -

איוב קרא: הרוב חתמו.

סולימאן נחלה: היה כסף מהקליטה.

12957: יש לי בקשה: אני מבטיח לא לדבר יותר, כי אינכם רוצים לשמוע בלאו הכי.

12957: אגלה סוד אישי לכולם: אני חייב לנשום בין משפט למשפט.

12957: כשאני לוקח אויר, זה לא סימן שסיימתי לדבר.

12957: למה אתם קופצים?

12957: כשאגמור, תגידו "אתה מדבר שטויות", ואני אגיד "נכון".

קולט אביטל: בינתיים, אני זו שנותנת רשות דיבור פה, ואם צריך אשתיק כמה אנשים.

12957: זה לא חשוב אם אני מדייק בפרט זה או אחר.

12957: נוצר המצב שקבוצת אנשים - כמו סולימאן יש עוד חברים - לא קיבלו מספר חודשים את ההכנסה.

12957: אני רוצה להגיד פה לזכות יצחקי, שהוא אחד האנשים ששם את כתפיו כדי לעזור לנו, לאנשי צד"ל.

12957: דעו לכם, שיצחקי הוא אחד האנשים שעוזר.

12957: ניסינו לפתור את בעיית התשלום הרטרואקטיבי ללא הצלחה, ואני מקווה שנצליח.

12957: כשאני אומר "אני מקווה", צריך שאף אחד לא יחשוב שאני מבטיח.

12957: בינתיים, הם לא קיבלו.

קולט אביטל: מאז 5-7 חודשים רטרואקטיבית לא קיבלתם.

סולימאן נחלה: שנה ושמונה חודשים.

12957: יש חוקים במדינת ישראל.

12957: מי שלא יחתום לא יקבל כסף.

דובר: לא.

דובר: יש כאן גם הפרדה.

דובר: החלטה 414 מדברת רטרואקטיבית על תאריך ההחלטה.

קולט אביטל: לשמחתי או לצערי, וכרגע זה לא משנה, אנו במדינה עם חוקים.

קולט אביטל: כדי לקבל כסף, צריך לחתום על מסמך.

קולט אביטל: ככל שלא תחתמו, לא תקבלו את הכסף.

רן מלמד: סליחה שאני מתפרץ.

רן מלמד: יש סיבה לכך שהם לא חתמו, וזו לא הסיבה הזאת.

סולימאן נחלה: הסיבה לכך היא שזה היה מאבק.

סולימאן נחלה: באותו זמן היתה המלחמה בצורה דמוקרטית: הפגנה, אוהל וכו'.

סולימאן נחלה: נכנס האלוף לעניין בצורה רצינית עם מנכ"ל ראש הממשלה.

סולימאן נחלה: היו"ר קולט אביטל: האם מאז חתמתם?

סולימאן נחלה: לא.

סולימאן נחלה: אני לא חתמתי.

סולימאן נחלה: אני לא אחתום.

קולט אביטל: רן מלמד, האם אתה רוצה להסביר לנו?

קולט אביטל: קשה לנו לפתור בעיות כאלה.

רן מלמד: אנסה להסביר.

רן מלמד: לדעתי, הבעיה איננה בעיה פרטנית אלא בהחלט בעיה קבוצתית.

רן מלמד: אני חושב, שאין ויכוח על העובדות אלא יש ויכוח גדול על הפרשנות של העובדות.

רן מלמד: אחת השאלות, ששאלו אנשי צד"ל מהרגע הראשון, ולי יש בעיה כי גם אני לא קיבלתי עד היום תשובה, היא שלטענתם הם קיבלו הבטחות מיק"ל שכשהם בארץ הם יקבלו פיצוי על שנות השירות שלהם.

רן מלמד: אחת הסיבות לכך שהם לא הסכימו לחתום היא שהם אמרו: "אם נחתום במשרד הקליטה, מי יבטיח לנו שנקבל את מה שיק"ל הבטיחו לנו?".

רן מלמד: ככל הנראה, אין את ההבטחה הזאת בכתב, ויכול להיות שהיא לא קיימת או שהיא כן קיימת, אבל אני יודע שבמשך למעלה משנה הם מבקשים תשובה לדעת מה קורה בנושא הפיצויים.

רן מלמד: לדעתי, מהות התשובה הזאת תלויה ביכולת שלהם בין השאר לחתום.

קולט אביטל: יש פה קבוצה שלמה של אנשים שחיים באיזו שהיא הרגשה שהם חייבים להמשיך לא לחתום.

קולט אביטל: ככל שלא יחתמו, הם לא יקבלו כסף.

קולט אביטל: ככל שיעבור הזמן, הבעיה תגדל יותר.

דובר: ביטוח לאומי.

רן מלמד: אנשי צד"ל עדיי שאני גם חושב שעליהם לחתום, ובלי קשר זו חתימה שתאפשר להם לקבל כסף קדימה.

רן מלמד: הם יכולים להמשיך לנהל מאבק לקבל כסף אחורה.

רן מלמד: אלה שני דברים שלא קשורים אחד בשני.

רן מלמד: אני חושב שזה עניין של תפיסה.

קולט אביטל: האם יש פה מישהו שמייצג פה את הביטוח הלאומי?

שאול גובנבר: לא, אבל החתימה היא לא ביטוח לאומי.

רן מלמד: החתימה היא למשרד הקליטה ולא ביטוח לאומי.

רן מלמד: שאול גובנבר: החתימה היא טופס סטנדרטי, שעולים חותמים עליו, שמייפה את משרד הקליטה להחזיר לקופה כסף שהתקבל שלא כדין, "סה-טו".

קולט אביטל: אולי זו שאלה משפטית שאינכם יכולים לענות לי: אולי צריך לפתור את הפלונטר הזה.

קולט אביטל: אולי יש אפשרות שבאותו הטופס יהיה כתוב שזה שנותנים להם כספים ממשרד הקליטה זה לא מתייחס ולא מעלה ולא מוריד שום דבר מהתביעה האפשרית שלהם ממשרד הביטחון.

קולט אביטל: האם זה אפשרי מבחינה משפטית?

שאול גובנבר: כמדומני, זה מופיע.

שאול גובנבר: דרך אגב, זה תורגם גם לערבית.

קולט אביטל: האם יש דרך לראות טופס כזה?

דובר: כן.

יורי שטרן: ביקשנו גם: איפה שאפשר - שזה יהיה בלי חתימה.

יורי שטרן: לא כל דבר מחייב זאת.

קולט אביטל: לא.

קולט אביטל: אנשים מקבלים כסף, והם צריכים לחתום.

עמרי אינגבר: הם מקבלים כסף לחשבון בנק אישי שלהם, והם צריכים להתחייב שהם קיבלו תשלומי יתר שייכנסו להם לחשבון ויוציאו את תשלומי היתר.

יורי שטרן: מה אם לא התחייבו?

עמרי אינגבר: כל אחד שמקבל כסף צריך לחתום על זה.

עמרי אינגבר: סל קליטה הם קיבלו אוטומטית על החשבון בלי שחתמו.

עמרי אינגבר: הם לא החזירו, חס וחלילה, את הכסף הזה.

איוב קרא: כמה נשאר?

איוב קרא: הרוב חתמו - לא?

עמרי אינגבר: אצלנו נשארו 19 שלא חתמו.

עמרי אינגבר: איוב קרא: רובם חתמו.

רן מלמד: הבעיה איננה החתימה.

רן מלמד: הופכים זאת למשהו שהוא ממש אולי שולי יותר.

קולט אביטל: אבל, אם יש קבוצה גדולה של אנשים שלא קיבלו כסף 18 חודשים- - -

רן מלמד: יש קבוצה של משפחות, לגביה אפשר לפתור זאת.

רן מלמד: לדעתי, הפתרון שלךְ מצויין - הפתרון שבו יהיה כתוב במוצהר שהחתימה הזאת לא מסירה או לא מונעת מהם להמשיך הליכים, תביעות עתידיות או תביעות רטרואקטיביות, על דברים אחרים.

רן מלמד: אני, בהחלט, חושב שזה דבר שצריך להיות ברור ואפשר לקבל.

יגאל יאסינוב: היושבת ראש, חברי-הכנסת, לצערי הרב, אני רואה רק משרד אחד ולא את המשרדים האחרים.

קולט אביטל: דווקא כולם פה.

קולט אביטל: לידך יושב נציג משרד הביטחון.

יגאל יאסינוב: סליחה.

יגאל יאסינוב: אנשי צד"ל ויוסי פלד במיוחד, אזכירכם שקיימנו דיו ןעל זה לפני שנה בדיוק.

יגאל יאסינוב: אני חושב שאנו עדיין נמצאים באותו דיון, ולא קרה מאז שום דבר ואין שינויים.

קולט אביטל: זה לא נכון.

יגאל יאסינוב: זה, בדיוק, מה שקרה.

יגאל יאסינוב: עד היום אני זוכר שהתנגדתי, והיום אני חושב שהתנגדתי ושזה היה נכון, שלא משרד הקליטה צריך לטפל באנשי צד"ל.

יגאל יאסינוב: אינני מבין מה ההגיון בהחלטה הזאת.

יגאל יאסינוב: אני זוכר שבישיבה אז שאלתי למה לא גוייסו אנשים אלה לצה"ל: קצינים ברמות?

דוברת: אולי כי הם עדיין לא אזרחים.

יגאל יאסינוב: יש לנו גם לא-אזרחים בצה"ל, ויש תושבים ותושבי-קבע שמתגייסים.

יגאל יאסינוב: בדבר הזה היה אפשר להסתדר, וגם לא נעשה שום דבר בנושא.

יגאל יאסינוב: האמת היא, שאינני יודע על איזה טופס מדובר שעליו הם לא חתמו.

יגאל יאסינוב: יכול להיות שזה טופס רגיל וסטנדרטי ויכול להיות שלא.

יגאל יאסינוב: אישית, אני זוכר שחתמתי על ערימת דפים בלי להבין על מה חתמתי במשרד הקליטה, ויכול להיות שטוב לי כך.

קולט אביטל: אתה ממשיך להתקיים, וזה בסדר.

יגאל יאסינוב: חתמתי עבורי.

קולט אביטל: חברים, האם אפשר קצת שקט?

יגאל יאסינוב: אני חושב, שאנו, כמדינת ישראל, אשמים בכך שהאנשים האלה נמצאים במצב הזה, ואין פה ספק.

יגאל יאסינוב: אנו אשמים שהממשלה שלנו ברחה מלבנון, עזבה אותם וזרקה אותם בצורה עויינת במיוחד.

יגאל יאסינוב: אנו, מדינת ישראל, אשמים בכך שהאנשים האלה כבר מספר שנים נמצאים במצב הזה.

יגאל יאסינוב: ראשית, אני מציע לפנות לממשלה הזאת ולבקש ממנה לתקן טעויות - להחזיר את האנשים האלה לטיפול במשרד הביטחון.

יגאל יאסינוב: שנית, אני מציע: כוועדה, אנו יכולים לפנות גם לאנשי צד"ל ולבקשם כן לחתום על המסמכים האלה, ואנו בפרוטוקול שלנו אנו יכולים להוכיח שהכספים האלה לא קשורים לכל הפיצויים שאתם צריכים בעתיד להוציא מכל משרד אחר.

יגאל יאסינוב: זה העניין שלנו.

יגאל יאסינוב: אנו גם צריכים לפנות לאותם גופים שכביכול רוצים לעזור לאנשי צד"ל ובאים אליהם ונותנים להם איזה שהן הצעות לא הגיוניות.

יגאל יאסינוב: אני יודע על אלו גופים אתה מדבר, וגם זה נכון.

יגאל יאסינוב: אל תשמעו לכל אחד שבא אליכם ואומר: "אל תעשו.

יגאל יאסינוב: אלו רוצים למנוע מכם ולא רוצים לתת".

יגאל יאסינוב: רוצים לתת לכם.

יגאל יאסינוב: דבר אחרון - משרד הקליטה, אני יודע שאתם מנסים לעשות את המכסימום שניתן, ובזה אני נותן לכם קרדיט מלא.

יגאל יאסינוב: תבינו שהם לא עולים חדשים.

יגאל יאסינוב: הם חיילים של צבא שהיה בברית איתנו, והם לא באו לפה בגלל שהם עלו ארצה על מנת לעלות למדינה.

יגאל יאסינוב: הם באו לפה כי הם פליטים.

קולט אביטל: למה אתה מטיף למשרד הקליטה?

קולט אביטל: משרד הקליטה קיבל זאת לא משום שהוא התנדב, אלא משום שהיתה החלטה.

יגאל יאסינוב: אינני מטיף.

יגאל יאסינוב: לא אמרתי את זה.

יגאל יאסינוב: אינך צריכה לקבל כל דבר שלי באופן הפוך.

יגאל יאסינוב: אמרתי שהם מנסים לעשות את המכסימום, ואני יודע שבמשרד מנסים לעשות את המכסימום.

יגאל יאסינוב: אבל, צריך להתקשר עם האנשים האלה בראייה אחרת.

יורי שטרן: הם יודעים זאת.

יורי שטרן: מה אתה חושב?

יגאל יאסינוב: אינני רואה שהם יודעים, וזאת הבעיה.

יגאל יאסינוב: הבעיה היא שהם מנסים לטפל.

יגאל יאסינוב: בראייה שלהם, הם מטפלים בעוד קבוצת עולים.

יגאל יאסינוב: העולים האלה לא עלו מאוסטרליה או מרוסיה אלא מלבנון.

יגאל יאסינוב: הם לא עלו, אלא ברחו.

יגאל יאסינוב: כואב להם יותר מאשר לנו.

יגאל יאסינוב: איוב קרא: גבירתי היושבת ראש, אם הייתי צריך להזכר - בטח חבר-הכנסת שטרן זוכר, ואינני יודע אם את היית ברגעים הקשים שחוו האנשים שיושבים פה - הרי שאנו משחזרים את הישיבות של הוועדות למיניהן שהיו פה, ולפעמים אני מגיע למסקנה ששום דבר לא מתבצע בראייה הכוללת כלפי אותם אנשים שבעצם לא חטאו בשום דבר.

קולט אביטל: שום דבר בשום תחום לא מתבצע במדינה בראייה כוללת.

קולט אביטל: זה מה שאנו רואים בוועדה הזאת כל הזמן.

יגאל יאסינוב: בכל הממשלות, ולא רק בממשלה הזאת.

איוב קרא: זה בכל הממשלות.

קולט אביטל: אני שמחה שאתה שומר על כבוד הממשלות.

איוב קרא: אמרתי על הממשלה שלי, וחלילה אינני פוסח על איש פה.

איוב קרא: אני מכיר את אנשי הצד"ל עוד כשהייתי קצין בפיקוד צפון, וגם אולי הייתי הראשון שליויתי אותם מתוך השטח כשיצאו באותה בריחה אומללה עם הזנב בין הרגליים.

איוב קרא: אנו לא נשכח זאת לעולם.

איוב קרא: לא אשכח שחיים רמון אחרי שבועיים הבטיח שיהיה להם מעמד של אזרחות תוך שנה.

איוב קרא: חבר-הכנסת חיים רמון לא אשם, אלא מי שבא אחריו אשם.

יורי שטרן: הוא דווקא רצה.

איוב קרא: הוא דווקא היה בסדר גמור בעניין הזה.

איוב קרא: לצערי, באו אחריו אנשים ששיקולים אחרים וזרים הנחו אותם.

איוב קרא: אינני מבין את הקטע של הקליטה.

איוב קרא: באו לפה קרוב ל-7,000 איש, ואני מעריך שנשארו פה היום משהו כמו 1,500 איש.

דובר: 2,200.

איוב קרא: חלק מאלה שחזרו מעונים בבתי-כלא בבירות, אפילו מח"טים שהיו, ואני בקשר איתם, וחלק עונו עד מוות בגלל הקשר עם ישראל.

איוב קרא: תראו איזה לוקסוס יש לישראל למצוא ידידים במדינות ערב, ואיזה לוקסוס יהיה למצוא פרטנר לאיזה שהוא שיתוף פעולה באיזור הזה.

איוב קרא: אני מתקומם, בגלל שאני יודע שמאז הסכמי אוסלו לפחות נקלטו במדינת ישראל קרוב ל-150 אלף פלשתינים או קיבלו מעמד בישראל.

איוב קרא: אם כך, על מה אנו מדברים פה?

איוב קרא: דובר: על ה-600.

איוב קרא: האם אנו מדברים על 2,000 איש, שאפילו חודש קליטה יכול להיות הרבה יותר מהמספר הזה?

איוב קרא: על מה אנו מדברים?

איוב קרא: אינני בא לתקן את העבר, ואני יודע שנעשו הרבה שגיאות בדרך, ומנה אותן אלוף (במיל') יוסי פלד.

איוב קרא: אם היו שואלים לדעתי והיו שומעים לעצתי, אני בכלל חשבתי שיש להשאירם כקבוצה, כיחידה, ושימשיכו לפעול כמסגרת.

איוב קרא: ישוו את מעמדם לחיילי צה"ל, והם ימשיכו לפעול במסגרת פיקוד צפון או במסגרת פיקוד מרכז באיו"ש.

איוב קרא: ואז, לא היה קורה דבר עד הבשורה שתבוא.

איוב קרא: בסתר לבם הם מתכוונים יום אחד לחזור לבתיהם, ועל זה אין ויכוח.

איוב קרא: למה צריך לאנוס את משרד הקליטה לקבל אנשים, שיטפלו בהם דוברי רוסית?

איוב קרא: צריך לשים את הכל על השולחן.

איוב קרא: מה הם מבינים בזה?

יורי שטרן: זה לא הכי גרוע.

איוב קרא: לא, חלילה.

איוב קרא: לא התכוונתי לזה, אלא להפך.

איוב קרא: אני יכול לנחם אותך, שאם היו הרוסים דוברי ערבית, הייתי מקבל אותם לפני כולם.

איוב קרא: אבל, יש פה מצב ומנטליות שונים, ויש לקחת את הדברים בפרופורציה הנכונה.

איוב קרא: לכן, אני מזועזע ומתקומם.

איוב קרא: כמה אפשר לדבר על הדבר הזה?

איוב קרא: הייתי קשור עם כולם במינהלת, וכמעט רובם חתמו על הטופס הזה.

איוב קרא: מי שחתם בעצם מאוחר קיבל רטרואקטיבית את כל מה שמגיע לו.

סולימאן נחלה: לא, לא קיבל.

סולימאן נחלה: נתנו לו עונש.

איוב קרא: אם כך, זה גרוע מאד, כי היה כיסוי לזה.

סולימאן נחלה: חלק קיבלו וחלק לא קיבלו.

גמיל אבו שלהוב: - - -

איוב קרא: צריך לבדוק זאת.

12957: סולימאן נחלה, זה שתצעקו זה לא יעזור.

12957: איוב קרא: שלהוב, אנו פה כדי לפתור בעיה.

12957: לגבי מי שלא קיבל, אפשר לבדוק זאת, כי, בעקרון, יש כיסוי לזה ברגע שחתמתם.

12957: גבירתי היושבת-ראש, לדעתי, צריך ללכת להחלטה שאמר ידידי, חבר-הכנסת יורי שטרן, שאני מודה לו יחד עם חבר-הכנסת יאסינוב.

12957: הכיוון צריך להיות חד-משמעי.

12957: צריך לקבל פה שתי החלטות חשובות.

12957: קודם כל, צריך שיהיה טיפול כולל בלבנונים במקום אחד.

12957: לדעתי, מה שהחליטה הממשלה הקודמת, להעבירם למשרד הקליטה, זו היתה החלטה שגויה.

12957: הם גם נאנסו בהחלטה הזאת.

12957: משרד הקליטה לא 'מת' על ההחלטה הזאת.

12957: הוא התנגד לזה, והיו מלחמות עד שהוא הסכים לכך.

12957: כלומר, החלטה אחת שאולי סוף-סוף צריך את הטיפול באנשי משרד הביטחון וגם את הטיפול באלה של משרד הקליטה וגם את הטיפול במעמד הלבנונים הפליטים שנמצאים פה.

12957: צריך להיות גוף אחד שיטפל בהם ושהם ידברו איתו.

12957: ההחלטה השניה היא לקרוא לממשלה שתקצה מקומות - באופן פרופורציוני לכל משרד - למקומות עבודה.

12957: לדעתי, שני הדברים האלה יכולים לפתור את הבעיה.

קולט אביטל: אסכם את מה ששמענו עד עכשיו.

קולט אביטל: בעיה ראשונה שעדיין כואבת לאנשים, ועדיין נראית כבלתי-צודקת, היא ההפרדה בין שתי קבוצות בטיפול שישנו היום במשרד הקליטה שקיבל על עצמו את הטיפול הזה לא מתוך התנדבות שלו אלא בעקבות החלטת ממשלה.

קולט אביטל: הבעיה השניה היא בעיית תשלומים שאנשים עדיין לא קיבלו.

איוב קרא: אני חייב ללכת לנהל ישיבת ועדה.

איוב קרא: אני תומך בכל דבר שצריך.

קולט אביטל: שב בשקט דקה אחת לפני שאתה תומך והולך.

קולט אביטל: כדי שננסה להזיז דברים, אנו פה ועדה, אבל מבין אנשי הוועדה יש פה לפחות שני אנשים שהם חברי קואליציה.

יורי שטרן: אנו עדיין לא פרשנו.

קולט אביטל: גם אתה חבר קואליציה.

איוב קרא: חבר-הכנסת שטרן, אל תלך.

איוב קרא: אם זה תופס אותי - זה תופס אותך.

איוב קרא: או שאנו יושבים זה ליד זה או שאנו הולכים יחד.

איוב קרא: אנו לא בעד עוד בריחות.

יורי שטרן: אינני יכול לאחר לישיבה שלי.

קולט אביטל: חבר-הכנסת שטרן, בבקשה, אל תתנתק.

קולט אביטל: אם אנו נקבל פה החלטה שפונה לממשלה שוב כדי להעביר את כל הנושא לטיפול גורם אחד בלי לעשות הפרדות, בהיותך חבר בקואליציה הזאת אני מבקשת שיתוף פעולה כדי שאתם תהיו גורמים.

קולט אביטל: אנו יכולים, כוועדה, לקבל החלטות, אבל, בסופו של דבר, צריכה להיעשות פה גם עבודה פוליטית.

קולט אביטל: האם אתם מוכנים לעזור בעניין הזה?

איוב קרא: כן, בהחלט.

איוב קרא: אני והוא משגעים בזה את מר יצחקי.

יגאל יאסינוב: זה לא גורם אחד, כי יכול להיות שגורם אחד יהיה משרד הקליטה.

יגאל יאסינוב: גורם אחד זה משרד הביטחון.

סולימאן נחלה: אסור שזה יהיה.

איוב קרא: אני יחד איתךְ.

קולט אביטל: קשה לי.

קולט אביטל: אני קצת סקפטית.

קולט אביטל: דבר נוסף, שאני רוצה שיהיה על דעת כולם הוא שאני פונה אליכם ומבטיחה שגם אנו מצידנו נטפל בעניין הזה והוא יהיה גם כתוב בפרוטוקול.

קולט אביטל: אלה מביניכם שלא חתמו על הטופס שמונע מכם לקבל את הכסף, כפי שאתם צריכים, ראויים וזכאים לקבלו, אנא חיתמו על הטופס.

קולט אביטל: אני אקבל את הטופס הזה ממשרד הקליטה, ואדאג לזה שזה שאתם מקבלים את הכסף שמגיע לכם ממשרד הקליטה, מהביטוח הלאומי, אין לו שום קשר לכל תביעה אפשרית שלכם בנושא יק"ל.

קולט אביטל: נושא אחד לא קשור לנושא השני.

קולט אביטל: אתם יכולים בכתב יד להוסיף על כל טופס: "זה שאני מקבל את הכסף זה לא מונע ממני את התביעה.

קולט אביטל: אני, על-ידי זה, לא מוותר על התביעה".

קולט אביטל: חבל לי שאנשים מתוך איזה שהוא עקרון או בגלל שהוטעו לא מקבלים תשלומים שמגיעים להם ומגיעים אחר כך לרחוב.

קולט אביטל: אני מבקשת לפתור לפחות את הבעיה הזאת.

קולט אביטל: לפני שאנו פונים למשרד הביטחון, ברצוני לשמוע עוד כמה דברים ממשרד הקליטה.

קולט אביטל: אלו קורסים מתקיימים ובאלו מקצועות?

קולט אביטל: ברצוני לקבל נתונים גם ממשרד התעסוקה.

קולט אביטל: אני מבינה שלךְ יש איזה שהם נתונים באלו מקצועות מועסקים האנשים, כדי שלפחות נקבל פה בוועדה איזו שהיא תמונה.

שאול גובנבר: כפי שעמרי אינגבר אמר קודם, בערך 330 משפחות עובדות ומסודרות ברמות כאלה ואחרות של שכר.

קולט אביטל: בוא ונתקדם.

קולט אביטל: אם הם עובדים כפועלים שחורים, זה לא טוב לי.

קולט אביטל: אני רוצה לדעת אלו קורסים הם מקבלים.

שאול גובנבר: מי שלא עובד וזכאי לביטוח הלאומי, כפי שממשלת ישראל החליטה, התייצב בלשכות התעסוקה.

קולט אביטל: אדוני, תענה לי בבקשה לשאלתי.

קולט אביטל: שאלתי אותך שאלה, ולא לאן הם מתייצבים.

שאול גובנבר: אם יורשה לי לסיים את המשפט, הכל יהיה ברור.

שאול גובנבר: האנשים שהתייצבו בלשכות התעסוקה, כפי שנדרשו לעשות - עם כל הבעיות שהיו בהתחלה שהאשה כן התייצבה או לא והיו המון בעיות בדרך - קיבלו הפניה לקורסים שמתבצעים לכלל האוכלוסיה, ואכן הם למדו.

שאול גובנבר: יש בוגרי קורסי ריתוך וקוסמטיקה.

סולימאן נחלה: איפה יש?

רובר פארס: אין תקציבים לעובדים.

שאול גובנבר: יש בחיפה, בצפת ובנהריה.

דובר: בצפת נשארו חמש משפחות.

קולט אביטל: חברים, אנו מנסים לנהל פה דיון אמיתי רציני.

קולט אביטל: האם אפשר לקבל מכם את הנתונים?

עמרי אינגבר: אפשר לקבל את רשימת ההכשרות שהיתה.

עמרי אינגבר: אני אומר שוב מה שהובלע כאן ע"י המנכ"לית.

עמרי אינגבר: עד סוף 2003 היתה מינהלת והיה תקציב, וסעיפי התקציב כללו קידום העסקה שזה השם שבו אומרים: קורסים.

עמרי אינגבר: משרד הקליטה לא יכול לטפל בקורסים למובטלים אלא רק בקורסים למועסקים.

עמרי אינגבר: על-פי חוקי מדינת ישראל, קורסים למובטלים נעשים ע"י משרד העבודה והתעסוקה.

עמרי אינגבר: אנו עשינו הכשרות.

קולט אביטל: אתם מקבלים פה תמונה של מהי הפְּקידוּת במדינת ישראל.

קולט אביטל: תסלחו לי.

עמרי אינגבר: נעשו קורסים בהתאם ליכולות האנשים ובהתאם לצרכי המשק.

עמרי אינגבר: אפשר לקבל את רשימת הקורסים שנעשו.

עמרי אינגבר: אנשים עובדים במקצועות הללו.

קולט אביטל: אנו נבקש ממשרד הקליטה, כמי שמרכז את הנושא הזה, שני דברים: ראשית - לקבל את רשימת הקורסים שאנשים עברו.

קולט אביטל: אלו מקצועות?

קולט אביטל: לְמה הם יושמו?

קולט אביטל: באלו תחומים אנשים אלה עובדים?

קולט אביטל: שנית - כיון שעברתי כבר פעם דרך המערכות האלה, אני רוצה להניח שאם יש אנשים שצריכים לקבל הכשרה מקצועית ואינכם יכולים לתת אותה כי בהגדרה אתם נותנים הכשרה מקצועית רק למועסקים, אז אתם אלה, כמשרד מטה שמטפל בנושא, שצריכים לפנות למשרד העבודה והרווחה.

עמרי אינגבר: איננו מסירים את אחריותנו מזה.

דוברת: היום, זה משרד התמ"ת.

קולט אביטל: סליחה, דיברתי על משרד התמ"ת, ואני מוחקת מה שאמרתי.

קולט אביטל: עד הממשלה הבאה זה בטח יעבור לאיזה שהוא מקום אחר.

עמרי אינגבר: אני רק חושב שמערבבים כאן שתי אוכלוסיות, וזה העניין.

קולט אביטל: לא.

קולט אביטל: אנו מדברים על אותה אוכלוסיה, ועדיין לא דיברנו על האוכלוסיה שבטיפול משרד הביטחון.

רן מלמד: אתה מדבר על 50% לא-מועסקים.

עמרי אינגבר: האם אני מדבר על 50% לא-מועסקים?

רן מלמד: זה כך, אם יש 300 משפחות מועסקות--

עמרי אינגבר: --מתוך 467 משפחות.

רן מלמד: --ויש 700 ומשהו משפחות בארץ.

עמרי אינגבר: אצלנו מטופלות 467 משפחות.

עמרי אינגבר: 330 משפחות מועסקות.

דוברת: איך הן חיות?

דוברת: דובר: כמה עובדים מתוך סך-הכל הנפשות?

עמרי אינגבר: במדינת ישראל אחוז ההשתתפות בכוח התעסוקה הוא 55%, ועליהם עוד יש אבטלה.

עמרי אינגבר: המצב פה לא שונה מהכלל.

עמרי אינגבר: תסתכל על המספרים ותראה.

אורנה פינדלינג: אני אורנה פינדלינג משירות התעסוקה.

אורנה פינדלינג: אני באמת יכולה להשלים את התמונה וקודם לתת הבהרה לגבי נושא הקורסים.

אורנה פינדלינג: אכן הקורסים בבוקר למובטלים מתנהלים ע"י האגף להכשרה במשרד התמ"ת.

קולט אביטל: אתם מכשירים אנשים למקצועות שיכול להיות שיהיו דרושים.

אורנה פינדלינג: אנו מפנים באמת את האנשים למסגרות האלה.

קולט אביטל: מה זה: "המסגרות האלה"?

אורנה פינדלינג: מסגרות הכשרה מקצועית של משרד התמ"ת.

אורנה פינדלינג: אמרו כבר בהתחלה, שיש בעיית שפה.

אורנה פינדלינג: יש כמה בעיות: יש בעיית שפה, ויש בעיה שחלק גדול מהאוכלוסיה הזאת היו מבכירי צד"ל שאין להם מקצוע אזרחי.

אורנה פינדלינג: יש בעיה של אימהות לילדים שחסר סידור לילדים.

אורנה פינדלינג: לגבי הנשים, יש גם בעיית מסורת.

אורנה פינדלינג: כל הבעיות האלה מהוות חסמים מפני השתלבות טבעית בעבודה.

אורנה פינדלינג: אכן אלינו מגיעים אחרי שהם עשו אולפן שמשרד הקליטה מימן אותו.

אורנה פינדלינג: יש בעיה: אנו מדברים על משפחות שהגיעו- - -

קולט אביטל: גבירתי, אנו יודעים פחות או יותר את הבעיות.

קולט אביטל: אימרי לנו: את מדברת על אנשים שהיו בכירים.

קולט אביטל: לאלו מקצועות הכשרתם אותם?

אורנה פינדלינג: חלקם המצומצם הוכשרו למקצועות במסגרות של הכשרה מקצועית רגילה.

קולט אביטל: למשל?

קולט אביטל: גבירתי, אני מבקשת שתעני לי ואל תסתובבי מסביב.

קולט אביטל: אורנה פינדלינג: אינני מסתובבת.

קולט אביטל: בנושא הזה אין לי נתונים מדוייקים.

קולט אביטל: האם את יכולה לתת לי דוגמא לסוג מקצועות?

קולט אביטל: לא ביקשתי ממך סטטיסטיקות.

אורנה פינדלינג: תני להשלים את התמונה.

אורנה פינדלינג: יש כאלה שהם בכירים שלא מוכנים לגעת במקצועות שנחשבים לעבודה שחורה, והם ישר רוצים להגיע ל-TOP.

אורנה פינדלינג: דווקא בטבריה יש קבוצת אנשים שמוכנים לעבוד במקצועות הבניין.

אורנה פינדלינג: נכון לעכשיו, יש מספר אנשים באוכלוסיה הזאת שנמצאים בקורס רצפות, למשל, שמאד מעניין אותם.

אורנה פינדלינג: מה שחשוב מאד הוא לתת להם את המסגרות של השלמת ההשכלה.

קולט אביטל: יש לי פה בעיה - באמת אינני רוצה להעמידךְ עם הגב אל הקיר כי את ממילא עם הגב אל הקיר - שאני מנסה לקבל תמונה.

קולט אביטל: את בעצמך אומרת שיש פה אנשים שהיו בכירים.

קולט אביטל: כולנו צריכים להתאמץ לנסות למצוא להם איזו שהיא דרך מכובדת לחיות.

קולט אביטל: אלו מקצועות יש חוץ מרצפות?

קולט אביטל: אמרת שיש קבוצה בטבריה שדוקא מאד רוצה ללמוד רצפות.

קולט אביטל: מה עם האחרים שרוצים מקצועות אחרים?

קולט אביטל: איזה סוג קורסים נתתם?

קולט אביטל: אנא, השיבי לי מהותית.

אורנה פינדלינג: קורסים מרוכזים - לא.

אורנה פינדלינג: אינני יכולה לתת לך תמונה כמו שאת מבקשת.

אורנה פינדלינג: אנו יודעים לגבי נשים, למשל, שהן מעוניינות בקורסי מזכירות ומזכירות בכירות.

אורנה פינדלינג: לגבי הגברים הם מעוניינים בכל המקצועות הנמצאים במשק.

קולט אביטל: לא שאלתי במה הם מעוניינים.

קולט אביטל: שאלתי אלו קורסים אתם נתתם.

קולט אביטל: האם אני צריכה לפרש שוב את שאלתי?

אורנה פינדלינג: הם חייבים לעבור קודם מסגרות של השלמת השכלה.

קולט אביטל: הם עברו.

קולט אביטל: את אומרת שאנשים עברו אולפן והגיעו אליכם.

קולט אביטל: אתם נותנים לאנשים קורסים מקצועיים.

קולט אביטל: מה אתם מלמדים?

אורנה פינדלינג: אחרי האולפן הם עדיין לא כשירים לעבור את הקורסים האלה.

אורנה פינדלינג: חלקם צריכים השלמות השכלה.

אורנה פינדלינג: בשנה שעברה היתה קבוצה של 20.

יגאל יאסינוב: למה את מתכוונת, כשאת אומרת: השלמות השכלה?

יגאל יאסינוב: אורנה פינדלינג: השלמה ל-12 שנות לימוד.

יגאל יאסינוב: לחלקם, 45% מהאוכלוסיה, יש השכלה תיכונית, ול-64% מהאוכלוסיה יש השכלה יסודית או תיכונית חלקית.

יגאל יאסינוב: כדי להשתלב בקורסי ההכשרה של משרד העבודה, הם חייבים לעבור קודם השלמות השכלה.

יגאל יאסינוב: ואכן, יש כיתות השלמות השכלה.

יגאל יאסינוב: רק אחרי שיעברו את השלב הזה, הם יוכלו להשתלב בקורסי הכשרה.

יגאל יאסינוב: הם גם צריכים תגבור בעברית, כי הרבה פעמים כשהם מגיעים מהאולפן העברית לא מספיקה להם.

סולימאן נחלה: זה נכון.

סולימאן נחלה: לא עשו לנו אולפנים.

סולימאן נחלה: לא הבנתי את הנתונים על האחוזים.

קולט אביטל: האם את יכולה בטובך לפחות לתת לנו תמונה?

קולט אביטל: את מייצגת את שירות התעסוקה.

קולט אביטל: כמה אנשים אתם הצלחתם להשם בעבודה?

אורנה פינדלינג: יש לי פה נתונים, ואני מודה שאינם בשמיים.

אורנה פינדלינג: במהלך השנים הצלחנו ליישם בעבודה קרוב ל-500 איש.

אורנה פינדלינג: אני מודה שיש אנשים שהצלחנו לשלבם בעבודה והם פוטרו וחזרו אלינו, והצלחנו בעבודה נוספת וכו'.

קולט אביטל: התוכלי, בבקשה, לשלוח לנו איזה שהוא פירוט באלו מקצועות הם מועסקים?

רן מלמד: זה לאו דווקא 500 שמועסקים היום.

רן מלמד: אלה 500 שבמשך השנים יצאו ממערכת עבודה ונכנסו אליה.

אורנה פינדלינג: יש קבוצה שמועסקת היום במפעל של ד"ר פישר לקוסמטיקה, לסבונים וכו'.

סולימאן נחלה: נכון.

סולימאן נחלה: הם מקבלים 2,000 שקל לחודש.

קולט אביטל: לזכותנו או לבושתנו, עלי להגיד שכולם מקבלים את אותה המשכורת.

קולט אביטל: זה מה שקורה במשק היום.

קולט אביטל: האם אני יכולה לבקש ממךְ להעביר לנו איזה שהוא דיווח על השמות, כדי שנקבל איזו שהיא תמונה באלו תחומםי האנשים מועסקים?

אורנה פינדלינג: בסדר.

אורנה פינדלינג: היו"ר קולט אביטל: לפני שנסיים, ברצוני לשמוע מנציג משרד הביטחון מה התמונה שם.

אורנה פינדלינג: למען הפרוטוקול, אומר שקיבלתי סקירה על כמה ילדים נמצאים במערכת החינוך.

אורנה פינדלינג: אני מודה לךָ, אך לא זה הנושא.

יוסף עלי: אנו גם מעסיקים מורים, גם בתפקידים בכירים.

חיים זהבי: במנב"ס מטופלים כ-190 בתי-אב, כאשר הפילוח מבחינת מועסקים, נכים או מבוגרים שמטופלים ע"י ביטוח לאומי הוא די דומה למשרד הקליטה.

חיים זהבי: בגדול, חתך הגילאים יותר גבוה אצלנו.

חיים זהבי: יש לזכור, שחלק גדול מחיילי צד"ל, שהגיעו למדינת ישראל, מעל גיל 40 וחלקם מגרדים את גיל 50.

חיים זהבי: אם אנו חוזרים לרגע לשוק העבודה, הרי שלא המצאנו את שוק העבודה במדינת ישראל.

חיים זהבי: לאדם בן 50 חסר מקצוע קשה מאד למצוא עבודה במדינת ישראל, כאשר לפני 4 או 6 שנים הוא היה מ"פ או מ"מ טנקים.

חיים זהבי: זו המציאות במדינת ישראל.

חיים זהבי: אני מאד שמח לשמוע את העברית היפה והטובה, כי הרצנו אולפנים במשך כל התקופה בסיוע משרד החינוך.

חיים זהבי: הפסקנו חלק מהאולפנים בגלל חוסר השתתפות.

חיים זהבי: יש גם להבין, שאנשים הלכו להתפרנס ולעבוד, והיה להם קשה.

חיים זהבי: ברצוני לציין לחיוב - זה לא הוזכר כאן - את המועצות והעיריות השונות שעזרו בקליטה, ועד היום עוזרות, קולטות ומסייעות מאד.

חיים זהבי: על חלק מהערים יש מטלות כבדות כמו נהריה, קרית-שמונה, מעלות וטבריה.

חיים זהבי: מעבר לדו"ח, משרד החינוך הוא חלק גדול מאד בתהליך הקליטה.

חיים זהבי: לדעתי, הוא היה אחד המעסיקים הגדולים של חיילי צד"ל, מורים ומורות, כולל תפקידים במשרד החינוך.

חיים זהבי: היום, הם עוסקים בשני תחומים בנושא הכשרה: ראשית - יש הכשרה מאסיבית של מורים שהיו מורים או חלקית, בעלי תואר מדרום-לבנון, שהיום לומדים על מנת לקבל תעודת הוראה.

חיים זהבי: שנית - נושא נוסף הוא, שבמקומות שהצלחנו לאסוף כמות אנשים סבירה יש מסגרות השלמת השכלה.

חיים זהבי: אני חושב, שבנהריה יש לנו כבר השלמת השכלה ב'.

חיים זהבי: כך שאותם אנשים שיסיימו את השלמת ההשכלה יעמדו בקריטריונים של משרד העבודה.

חיים זהבי: יש קריטריונים של משרד העבודה שקשה לנו איתם.

חיים זהבי: כנראה, שכדי להיות רתך יש להיות בוגר י"ב עם X מתמטיקה, או שכדי להיות חשמלאי אתה צריך להיות כך וכך.

חיים זהבי: בחלק מהמקומות אנו עושים מאמץ יחד עם משרד החינוך כדי לבצע השלמות השכלה, וזה לא פשוט.

12957: האם משרד החינוך לא יכול להוציא להם תעודות י"ב וזהו?

חיים זהבי: ניסינו.

חיים זהבי: אני חושב שכבודו של אדם זה תעסוקה.

חיים זהבי: שוק העבודה מוכר בארץ, וכולנו מכירים את המשכורות.

חיים זהבי: במפעל פישר בטבריה שמעסיקים יותר מאדם אחד, מעל 20 איש, היהודים ואחרים מקבלים את אותה המשכורת.

12957: היהודים לא מקבלים את אותה המשכורת.

12957: היהודי לא מקבל שכר עידוד עבודה.

חיים זהבי: אותו לבנוני שעובד, ועל מנת שיתרגל לעבודה וירכוש מקצוע ויתבסס במקום העבודה וגם ירצה לצאת לעבודה - בהחלט בעזרת יושב-ראש ועדת ההיגוי אושר מענק עידוד עבודה שהוא חשוב מאד, קריטי ומעלה את סף ההכנסה; זה כ-1,500 שקל, ולפעמים 3,000 שקל למשפחה.

חיים זהבי: לדעתי, זו תרומה רצינית מאד.

חיים זהבי: לא הוזכרה הכשרה פנים-מפעלית.

חיים זהבי: הכנסנו לא מעט אנשים להכשרה פנים-מפעלית, כאשר אנו מממנים חלק מהזמן.

חיים זהבי: יש אנשים שהם עובדי מפעלי "איסקר", ומדובר בקבוצה של 3-4.

חיים זהבי: יש אנשים שעובדים במפעלים באיזור הגליל העליון.

חיים זהבי: יש אנשים שלא רוצים ללכת לעבוד, וצריך לשים את הדברים על השולחן.

חיים זהבי: קשה להם לעבוד בשביל 2,000 שקל, והעבודה לא מוצאת חן בעיניהם.

חיים זהבי: איתם אנו מתמודדים, וזה לא פשוט.

חיים זהבי: אני חושב, שיש את ההצעה, והיא לא ראשונית ולא התחלתית, שחלק ממשרדי המשלה או החברות הממשלתיות יסייעו.

חיים זהבי: הצלחנו להכניס ילד אחד כחניך ל"בזק" וזהו.

חיים זהבי: הדוגמא של חברת חשמל היא דוגמא כבירה.

חיים זהבי: חברת החשמל עוסקת בהכשרת אנשים מקצועיים למקצועות השונים, והיא מלווה את המשפחות.

חיים זהבי: המשכורת הוגנת, וזו בהחלט ציונות לשמה.

חיים זהבי: עם משרד התחבורה הצלחנו חלקית.

חיים זהבי: אפשר שכל משרד יתרום את חלקו עם 10-15 איש.

חיים זהבי: ל"אגד" לא הצלחנו להכניס, וניסינו.

חיים זהבי: הלכנו למינהל, לשמורות הטבע, שכן החבר'ה האלה יכולים להיות שומרים.

חיים זהבי: אחד הצליח להתגייס למשטרה.

חיים זהבי: הפניות חוזרות, ומול זה יש את מצב מדינת ישראל באופן כללי, כי על אותה משרה בנקודה האחרונה נבחנים לפי כישורים וגיל.

חיים זהבי: היום, מעסיק לא משלם כסף בחינם.

חיים זהבי: מה לעשות?

חיים זהבי: המשרדים הממשלתיים, אם כאן ניתן לסייע, אני חושב שזה יהיה קידום בלתי רגיל.

רן מלמד: לשמע דברי חיים זהבי, השתכנעתי עוד יותר שצריך להעביר את כל אנשי צד"ל למשרד הביטחון.

רן מלמד: אחרי הסקירה הנהדרת הזאת, ברור ששם הם צריכים להיות.

רן מלמד: ברצוני להגיד כמה דברים אחרים שנוגעים להתנהלות הממשלתית שהיא החשובה.

רן מלמד: צריך לזכור, שמה שחיים זהבי הציג פה ואחרים, כמו יוסי פלד, לגבי עבודות מועדפות במשרדי ממשלה וכדו', הם דברים שהתקבלו כהחלטות ממשלה.

רן מלמד: הם היו בהחלטת ממשלה בספטמבר 2001, ואחר כך הם התקבלו בתור החלטת ממשלה נוספת ב-2002, ושום דבר לא קורה.

רן מלמד: כלומר, מתקבלות החלטות ממשלה, וההחלטות האלה לא ממומשות.

קולט אביטל: בכל זאת, קרו כמה דברים.

רן מלמד: לדעתי, בין השאר, הפתרון הוא בזה שחברי-הכנסת מעבר לקריאה של הממשלה, יעלו סוף-סוף את חוק צד"ל שלא דיברו עליו פה, שיכול לתת פתרון בחקיקה לחלק מהדברים.

רן מלמד: בין השאר, מדובר על נושא העבודה המועדפת.

רן מלמד: יש פה רשימת דברים שאפשר לפרט ולומר איפה יש בהם בעיות ואיפה אין בהם בעיות, כמו נושא הרכבים ביחס לביטוח לאומי.

רן מלמד: מי שלא עובד ורוצה לקבל אבטחת הכנסה ויש לו רכב צריך למכור את הרכב, אבל אם לא פוטרים אותו ממס הקניה הוא מפסיד כפול.

רן מלמד: אפשר היה לפתור זאת, כמו שיוסי פלד הצליח לפתור את בעיית לוחיות הזהות.

קולט אביטל: בעניין הזה, יש הצעת חוק שלי אחרי הישיבה.

קולט אביטל: יוסי פלד: הלוואי שגם את זה נפתור.

רן מלמד: גם זה צריך להיפתר.

רן מלמד: אסיים בציטוט מדברי אביגדור יצחקי פה לפני שנה וחצי.

רן מלמד: אתחיל במשפט שאני מתחיל אותו מהאמצע, שהוא תשובה ליוסי פלד שאמר "אנו לא עשינו מספיק".

12957: גם עכשיו הוא אומר זאת.

רן פלד: אביגדור יצחקי אומר: "אתה צודק.

רן פלד: ככה זה במזרח-התיכון.

רן פלד: החלטה היא לא החלטה, וזמן זה לא זמן".

רן פלד: הוא ממשיך אחר כך ואומר: "היו עוד הרבה בעיות שבסוף לאט-לאט הן ייפתרו.

רן פלד: שום קבוצה, לא משנה איזו, לא נקלטה במדינת ישראל ביומיים.

רן פלד: הדברים האלה לוקחים זמן, אבל בסוף יש לנו רמטכ"ל פרסי, מפקד חיל אויר פרסי, ראש אמ"ן מרוקאי.

רן פלד: אסיים ואגיד: אנחנו קצת בקשיים עכשיו.

רן פלד: אני מאמין שנצא מהם תוך 7-8 שנים, והכל יהיה בסדר".

רן פלד: את זה אביגדור יצחקי אמר בשנת2002.

רן פלד: אני קורא זאת מתוך פרוטוקול הוועדה.

רן פלד: אפרופו משרד הביטחון, עוד הוא אמר: "היה דיון, ואנשים מומחים לעניין הזה באו והמליצו על העניין הזה" - דהיינו להעביר את אנשי צד"ל למשרד הקליטה - "אנו קיבלנו את ההמלצה שלהם, למרות שגם ראש הממשלה חשב אחרת".

רן פלד: אם כולם חשבו אחרת, תְשנוּ.

שירה שושנה כרמון: אני שירה שושנה כרמון.

שירה שושנה כרמון: אינני משרד ממשלתי, ואנו קבוצה של חברות.

שירה שושנה כרמון: ראינו בטלויזיה כשהיתה כאן שביתה שלהם מול משרד ראש הממשלה.

שירה שושנה כרמון: ראינו, הבאנו אוכל וכו'.

שירה שושנה כרמון: מדובר בלב היהודי.

שירה שושנה כרמון: באנו מטעמים של, ואינני רוצה לקרוא לזה: הומניות וחסד - איך שתפרשו זאת.

שירה שושנה כרמון: ואז, יצרנו קשר עם נורה אליאס מנהריה.

שירה שושנה כרמון: דרך אגב, בנהריה הוא אומר שעוזרים להם.

שירה שושנה כרמון: הוא אומר שראש העיר הזה מאד טוב אליהם.

שירה שושנה כרמון: אני מדברת עכשיו על נהריה, על נורה אליאס.

שירה שושנה כרמון: לקחתי זאת על עצמי, וכמובן פניתי למשרד הביטחון ולמשרד המשפטים לגבי תוֹשבוּת וכו', ואחר כך ראיתם כתבה בעיתון לגבי ד"ר יורי שטרן שאמר עכשיו שטורפד כל נושא התושבות והאזרחות.

שירה שושנה כרמון: למעשה, הוזמנתי דרכם להגיע לכאן.

שירה שושנה כרמון: פניתי גם למפעלים כמו "שטראוס" וכו', ועד היום לא קיבלתי תשובה.

שירה שושנה כרמון: זה נעשה עם תזכורות שיעסיקו ושיכשירו אנשים.

שירה שושנה כרמון: כלומר, הייתי כאילו משרד תעסוקה פרטי כזה שפונה.

שירה שושנה כרמון: ברצוני להעלות כמה דברים.

שירה שושנה כרמון: קודם כל, יש את נושא הכבוד העצמי.

שירה שושנה כרמון: בעלי שירת בלבנון והיה קשור איתם, וכל הזמן הוא שמע על ברית הדמים.

שירה שושנה כרמון: הוא באמת יצר קשר איתם.

שירה שושנה כרמון: כשאנשים מאבדים את כבודם העצמי, אל נצפה שהם ישמרו לנו אמונים לאורך ימים, שנים ודורות וכו'.

שירה שושנה כרמון: כדאי לקחת זאת לתשומת לב.

שירה שושנה כרמון: לא העלו כאן את כל הנושא של חזרתם - העלו באופן שטחי - של אלפים ללבנון.

שירה שושנה כרמון: פה ושם שמעתי גם בתקשורת שכמעט לא מדווחת.

שירה שושנה כרמון: אתה שומע איזו שהיא מהדורה אחת, ונורה אליאס סיפר.

שירה שושנה כרמון: דיברו כאן על מעלות.

שירה שושנה כרמון: לפני כחודשיים חזרה קבוצה גדולה.

שירה שושנה כרמון: אם כאילו כל כך טוב ויש פרנסה ודואגים להם, למה הם חזרו ללבנון?

שירה שושנה כרמון: הגברים חזרו ישר לכלא, וחלקם אולי כבר לא בחיים.

שירה שושנה כרמון: שרפו להם את כל הרכוש, ואת הכסף החיזבאללה לקח לעצמו.

שירה שושנה כרמון: לא נותנים את הדעת על כך.

שירה שושנה כרמון: כאן מדברים גם על הנוכחות, על היום, על העכשויוּת.

שירה שושנה כרמון: למה ברחו מכאן חזרה לשם?

שירה שושנה כרמון: הם רצו הביתה, אבל הם ידעו שיהיה להם רע מאד.

שירה שושנה כרמון: על כך צריכים להכות על חטא.

שירה שושנה כרמון: אלה שעובדים - מפטרים אותם.

שירה שושנה כרמון: היום הם עובדים, ומחר מפטרים אותם.

שירה שושנה כרמון: כבר אין להם שום זכויות.

שירה שושנה כרמון: הרי הם לא מקבלים קביעות.

שירה שושנה כרמון: צריכים לתת את הדעת גם על כך.

שירה שושנה כרמון: הילדים הם הדור הבא, שאולי קצת ישכחו את לבנון, את בית אבא ואמא וסבא וסבתא.

שירה שושנה כרמון: אם אנו לא נאיר להם פנים ולא ניתן להם, וצריך לתת להם מעל ומעבר, שלא נתפלא אחר כך - ואינני רוצה לפתוח את הפה - אם נשמע דברים שלא יהיו לנו נעימים.

שירה שושנה כרמון: אינני יודעת מה נעשה במערכת החינוך, ובאמת לא שאלתי אותם את זה.

שירה שושנה כרמון: אבל, באמת אולי אפשר לתת להם ארוחות בבית-הספר וחוגים שיעשירו אותם.

שירה שושנה כרמון: אם לא עושים מספיק לפערים, שיתנו להם את ההרגשה שהם מקובלים.

קולט אביטל: בסך-הכל, ביטאת את מה שחלק גדול מאיתנו פה חשים.

קולט אביטל: הייתי רוצה אולי לסכם את הישיבה, אלא אם יש למישהו עוד משהו אופרטיבי לתרום.

יוסף עלי: ברשותך, אני רוצה להגיד שני משפטים.

דובר: אני מבקש לדבר בנושא תעודות הזהות.

קולט אביטל: נשמע את נציג משרד החינוך, ואחריו את יוסי פלד.

יוסף עלי: אחת השאלות שלא נשאלו פה היא דווקא לאנשי צד"ל: בכל זאת, איפה היה טוב לכם במדינה הזאת?

יוסף עלי: אני חושב, שהם יגידו שאיפה שהיה טוב זה דווקא במשרד החינוך.

יוסף עלי: כבר ביום הראשון שהגיעו, במאי, נבנתה מינהלת או תת-מינהלת או תת-ועדה שמטפלת בנושא ילדי צד"ל, שעמד בראשה מנהל מחוז הצפון, מר זבידה.

יוסף עלי: האוכלוסיה היתה נמצאת בשלושה מחוזות: מרכז, צפון וחיפה.

יוסף עלי: בשנה הראשונה, בתשס"א, הקמנו ששה בתי-ספר, ובגלל המעבר שלהם לאיזור הצפון נשארנו עם ארבעה בתי-ספר.

קולט אביטל: אנו בסוף הישיבה, ואיננו עושים עכשיו סקירה הסטורית על מה שעשה משרד החינוך.

יוסף עלי: אקצר.

יוסף עלי: היום, יש לנו ילדים שקיבלו בגרות יותר טובה גם באחוזים.

קולט אביטל: כמה ילדים עברו את מערכת החינוך?

יוסף עלי: היום, אנו נמצאים ב-912 תלמידים מתוך 2,200 שנמצאים היום.

יוסף עלי: בשנה הראשונה התחלנו עם 1,301 תלמידים, כאשר קלטנו מורים, מורות ומנהלים מלבנון בתפקידים בכירים כולל תפקידי פיקוח במערכת.

יוסף עלי: היום, אנו מכשירים 16 מורות במכללה האקדמית בחיפה, והן יהיו מורות בסוף השנה הזאת.

יוסף עלי: חלקן כבר עובד בתפקידי פיקוח, הדרכה והוראה.

יוסף עלי: כשאני מדבר על מערכת החינוך, אני מתכוון למערכת החינוך הפורמלית והבלתי-פורמלית, כלומר זה כולל קורסי העשרה, השלמת הכנסה בנוסף להשכלה גבוהה.

יוסף עלי: יש לנו היום 31 סטודנטים במכינות של האוניברסיטה העברית.

עמרי אינגבר: גלשת קצת.

עמרי אינגבר: זה כבר משרד הקליטה.

עמרי אינגבר: מימון שכר הלימודים של 34 סטודנטים הוא מימון של משרד הקליטה.

יוסף עלי: לא אתווכח איתו, אבל בלי הכוונה של משרד החינוך זה לא היה יכול להתקיים.

יוסף עלי: אם אתה אחראי על הקמח, אנו אחראים על התורה.

קולט אביטל: אנו שמחים שיש תחרות.

יוסף עלי: אינךְ רוצה שאציג את הכל.

קולט אביטל: אני מציעה שכל יום תבואו ותוסיפו את מה שאתם עושים טוב, ואנו רק נשמח לשמוע.

יוסף עלי: שאלה לאנשי צד"ל: בכל זאת, איפה היה להם טוב?

סולימאן נחלה: אנו מסכימים בעניין החינוך.

סולימאן נחלה: בשנה הראשונה אמרנו: "איננו רוצים תכנית לבנונית.

סולימאן נחלה: צריכים תכנית ישראלית, כי אנו בארץ".

יוסף עלי: בשנה השניה התחלנו בתכנית הממלכתית הישראלית.

12957: אתחיל מהסוף.

12957: ראשית, לגבי האנשים האלה, שהגיעו לפה, אנשי צד"ל, אנו עשינו שגיאה שאינני יודע איך אפשר לתקנה ואם אפשר.

12957: אפשר להגיד שנחזיר את כולם להיות במשרד הביטחון, והרי זה לא בדיוק משרד הביטחון אך לא חשוב.

רובר פארס: למה?

רובר פארס: למי יהיו שייכים החיילים?

דובר: לא כולם היו חיילים.

12957: למה אין לכם סבלנות לשמוע אותי?

12957: בסוף תוכלו לומר "אתה מדבר שטויות.

12957: איננו מסכימים איתך" - 'על הכיפאק'.

12957: החברים האלה הגיעו לפה לא מפני שהם רצו.

12957: הם לא ציונים, והם לא יודעים מי זה הרצל.

12957: אולי הם יודעים, אך הוא לא מעניין אותם בדיוק.

12957: הם באו לכאן, כי הם היו צריכים להציל את חייהם ואת חיי משפחתם.

12957: גמרתי בזה את סדרת החינוך.

12957: לכן, הם לא יכולים, בהגדרה, להיות עולים חדשים.

12957: מי שהעבירם למשרד הקליטה עשה שגיאה אפילו אם היא רק מוראלית, כי לא מספיק שעזבו את הבתים, את המשפחות והכל, אז גם יש להם תחושה כלשהי, צודקת או לא-צודקת; תחושת הכבוד שלהם הלכה לאיבוד.

12957: הם אומרים: "מה פתאום אנו משרד הקליטה ולא משרד הביטחון?".

12957: אם אתם, כוועדה, יכולים להשפיע על זה שכולם יהיו שוב בגוף אחד, אני רק אברך על זה.

12957: אני סקפטי בעניין הזה.

12957: שנית, יש לשמור על פרופורציות.

12957: אני תמיד אומר זאת, כששואלים אותי בתקשורת: "האם מדינת ישראל לא מטפלת בצד"ל?".

12957: זה לא נכון.

12957: מדינת ישראל עשתה הרבה מאד בשביל אנשי צד"ל, אבל - וזהו ה"אבל" הגדול - מה שהיא עשתה, בסדר היא עשתה, זה רחוק מאד מאד מלהיות מספיק לְמה שצריך לטפל בהם כאוכלוסיה מיוחדת.

12957: לסיכום: האוכלוסיה שנמצאת פה היום היא בערך 2,000 איש, ויחזרו עוד 100 או עוד 200 ללבנון, ואלה שפה לא יוכלו לחזור ללבנון בגלל השירות שהם עשו פה.

12957: הבעיה המרכזית היא, שכדי שיהיה להם את הכבוד ויוכלו להרים את הראש, צריך לדאוג להם באחריות ממשלתית לפני הכל ובעדיפות עליונה לעבודה ולעבודה שתוכל לפרנס אותם ואת משפחותיהם בכבוד.

12957: זה הדבר הכי חשוב שצריך לטפל בו.

קולט אביטל: דווקא קל לי לסכם את הישיבה ולהתחבר איתך, כי רצה המקרה שגם אני מאמינה כמוך.

קולט אביטל: ברצוני לומר שני דברים, כאשר הדבר הראשון ברור ואני מקווה שמפה גם ייצא מסר לכל האוכלוסיה: התכנסנו לא רק כדי לבדוק מה נעשה, אלא כדי לנסות לפתור את מה שלא נעשה.

קולט אביטל: התכנסנו מתוך תחושה של כבוד אליכם, מתוך זה שאנו אסירי תודה ומתוך זה שאיננו שוכחים מי היו החברים שלנו ומי החברים שלנו.

קולט אביטל: זה חוצה מפלגות, ואין פה הבדלים.

קולט אביטל: לי, ואני מניחה שגם לחבריי, יש תסכול מזה שגם אם נעשו דברים, כמו שקורה בהרבה תחומים אחרים, אין ראיה מערכתית.

קולט אביטל: יש החלטת ממשלה, שר אחד צריך לעשות את זה, השר השני צריך לעשות כך ואולי השר השלישי צריך לעשות כך, ולפעמים אין תיאום; לפעמים, עד שלא באים לפה ויושבים סביב השולחן הזה, אחד לא יודע מה השני עושה.

קולט אביטל: לכן, חבל לי, ואני מביעה צער בדיעבד, שכל העניין לא נמצא בטיפול מערכתי של מערכת אחת.

קולט אביטל: אני אנסה.

קולט אביטל: אנו נקבל החלטה, שאנו פונים לממשלה להעביר את כל הטיפול למשרד הביטחון כדי שיטפל בזה טיפול מערכתי.

12957: האם את חושבת שחבר-הכנסת יורי שטרן יהיה בעד?

קולט אביטל: אני לא יודעת.

12957: הוא 'בישל' את הדיסה הזאת.

קולט אביטל: הוא 'בישל', אבל אנו פה רוב בוועדה.

יגאל יאסינוב: אנו נצביע עכשיו פה אחד.

קולט אביטל: אנו נצביע פה אחד.

קולט אביטל: לפעמים, קורה שחבר-הכנסת יאסינוב מסכים איתי.

קולט אביטל: מכל מקום, יש לנו רק כוח של המלצה, ואנו ננסה גם להפעיל את כל ההשפעות שאנו יכולים כדי שזה יקרה.

קולט אביטל: ברגע שזה קורה, אנו נדע שיש אדם אחד, גוף אחד, שמטפל מערכתית בבעיות שנותרו.

קולט אביטל: הבעיה הראשונה הקרדינאלית היא בעיית העבודה.

קולט אביטל: אבל, והיה והממשלה לא תקבל זאת ותחליט לא להעביר את כולם למשרד הביטחון, והם עדיין ישארו ת"פ של משרד הקליטה - כי אז החלטתנו היא למשרד הקליטה להקים איזה שהוא צוות של אנשים תחת פיקודךָ, אם אתה רוצה, כדי לעשות תיאום.

עמרי אינגבר: במשרד הקליטה אין פיקוד.

עמרי אינגבר: זה לא צבא.

קולט אביטל: בסדר.

קולט אביטל: מישהו צריך לתפוס פיקוד בכל נושא.

קולט אביטל: צריך שיהיה מישהו שיקבל על עצמו את האחריות לעשות תכנית, להסתכל מה האנשים האלה יכולים לעשות.

קולט אביטל: לא מדובר באוכלוסיה ענקית.

קולט אביטל: בסך-הכל, מדובר ב-700 משפחות.

סולימאן נחלה: כל צד"ל.

קולט אביטל: בואו ונעשה מאמץ עילאי מכוּון, כדי שכל אחד מהאנשים האלה, בסוף השנה הזאת, ירגיש שהוא נכנס לאיזה שהוא תחום עבודה - יותר טוב או פחות טוב - במסגרת הנתונים שישנם.

קולט אביטל: יחד עם משרד התעסוקה תתאמו יחד את הקורסים, ותראו מה ניתן לעשות.

קולט אביטל: בסך-הכל, כברת דרך ארוכה כבר עברנו.

קולט אביטל: חלק מהקורסים כבר עברנו.

קולט אביטל: חלק מהשלמת חינוך להשכלה קיבלנו.

קולט אביטל: זו החלטתנו: אנו נפנה, גם כוועדה, לממשלה להנחות את כל משרדי הממשלה, ובעיקר את אלה שיותר רלוונטיים מאחרים למשל המשרד לביטחון פנים, להעסיק את האנשים האלה.

קולט אביטל: זו גם החלטה שנקבל אותה היום.

קולט אביטל: כמובן, שאנו נפנה שוב, כשתי ועדות - ועדת העליה וועדת הפנים - לשר הפנים להסדיר סוף-סוף את אזרחותם של האנשים.

קולט אביטל: דרך אגב, אילו הטיפול היה מתחיל היום, לפי הכללים היום של משרד הפנים, אתם לא זכאים למעמד של עולים, כי משרד הפנים היום, בפרשנות שלו, לא נותן לקבוצות כמוכם מעמד עולה.

קולט אביטל: אנשים נלחמים על זה.

קולט אביטל: אתה לא היית בשתי הישיבות האחרונות, ואני אראה לך את זה.

קולט אביטל: אנשים שמתאזרחים יכולים להתאזרח ולא לקבל מעמד של עולה.

קולט אביטל: פה הם מקבלים מעמד של עולה, אבל עדיין לא מתאזרחים.

קולט אביטל: יש פה איזו שהיא סתירה לגבי מדיניות משרד הפנים.

יגאל יאסינוב: זה לא קשור למשרד הפנים.

קולט אביטל: זה קשור לגמרי.

עמרי אינגבר: אתה מסתכל על משרד הקליטה.

עמרי אינגבר: אינני משרד הפנים.

עמרי אינגבר: נציג משרד הפנים יושב שם.

יגאל יאסינוב: לא.

יגאל יאסינוב: אני אומר שזה קשור למשרד הקליטה ולא למשרד הפנים.

קולט אביטל: חבר-הכנסת יאסינוב, יש את עניין האזרחות.

יגאל יאסינוב: לגבי האזרחות, עדיין כן.

יגאל יאסינוב: מה שאת מדברת עליו היה רק הצעה.

12957: רק שלא יקבלו החלטה להעביר את כולם למשרד הקליטה.

יגאל יאסינוב: אנו מכניסים ואומרים בפירוש שאנו מבקשים להחזירם למשרד הביטחון, כלומר שכל הטיפול יהיה במשרד הביטחון.

קולט אביטל: האם הצבענו?

קולט אביטל: - הצבענו.

יגאל יאסינוב: יש עוד דבר אחד: אני חושב שאנו, כוועדה, צריכים להתנצל לפני אנשי צד"ל.

יגאל יאסינוב: אם המדינה לא עוזרת, מישהו צריך להתנצל.

12957: הוועדה תעזור.

יגאל יאסינוב: צריך לפחות שאנו נתנצל.

קולט אביטל: בסדר.

קולט אביטל: האם זה מקובל עליכם?

קולט אביטל: זה מקובל.

קולט אביטל: אני נועלת את הישיבה.

קולט אביטל: אני מודה לכם.